cyanic-selkie/wikianc huggingface dataset:
ಔರಾದ
ಹೆಸರು
ಅವರವಾಡಿ ಎನ್ನುವ ಹೆಸರು ನಮಗೆ ಪ್ರಥಮವಾಗಿ ಸಿಕ್ಕಿದ್ದೆ, ವಿಕ್ರಮಾದಿತ್ಯನ ಕಾಲದ ಶಾಸನಗಳಲ್ಲಿ. ಕ್ರಿ.ಶ.1079ರಲ್ಲಿ ಚಾಲುಕ್ಯ ದೊರೆ ಆರನೆಯ ವಿಕ್ರಮಾದಿತ್ಯನ ಆಡಳಿತಾಧಿಕಾರಿ ಯಾಗಿದ್ದ ಮಹಾಮಂಡಳೇಶ್ವರ ಕರ್ಕರಸ ಕರಡಿಕಲ್ಲು ( ದೆಗಲೂರಿನ ಕರಡಖೇಢ) ಅಧಿಪತಿಯಾಗಿದ್ದ. ಕರಡಿಕಲ್ಲು ಸಹಸ್ರಮಂಡಲ ಪ್ರಾಂತ್ಯದ ಪ್ರಮುಖ ಕೇಂದ್ರವಾಗಿತ್ತು. ಅವರವಾಡಿ ಕೂಡ ಸಹಸ್ರಮಂಡಲದ ಪ್ರಾಂತ್ಯವಾಗಿತ್ತು ಎಂದು ಭಿಮ್ರಾ ಶಾಸನದಲ್ಲಿ ಉಲ್ಲೇಖವಾಗಿದೆ. ಈ ಕರ್ಕರಸನ ಕಾಲದಲ್ಲಿ ಸೋಮನಾಥ, ಧೋರೇಶ್ವರ, ಮತ್ತು ಕಾಳಿಚೋರೇಶ್ವರ ಹಾಗೂ ಪ್ರಸನ್ನ ಭೈರವದೇವ ಮಂದಿರಗಳನ್ನು ಕಟ್ಟಿಸಲಾಗಿತ್ತು. ಇವೆಲ್ಲ ದೆಗಲೂರು ಆಸುಪಾಸಿನ ದೇವಾಲಯಗಳು. ಇವುಗಳ ಮೇಲ್ವಿಚಾರಣೆಯನ್ನು ಚಂದ್ರಶೇಖರ ಪಂಡಿತ ಎನ್ನುವವರು ನೋಡಿಕೊಳ್ಳುತ್ತಿದ್ದರು. ಆಗ ಅವರವಾಡಿಯ ಕವಾಲಿಗಾಂವೆ, ಆಲೂರು, ಬೋರಿಗಾಂವೆ, ದಯಾಸವಲಿಗೆ, ಗೌಂಡಗಾಂವೆ, ಗುಕ್ಕಾವೆ, ಹಿಪ್ಪಳಗಾಂವೆ, ಭಾಯಿಗಾಂವೆ, ಎಕ್ಕಲಗಾಂವೆ, ತಡಕಲ್ಲು, ನೇರಿಲಿಗೆ ಮುಂತಾದ ಪ್ರದೇಶಗಳನ್ನು ಈ ದೇವಸ್ಥಾನಗಳ ಅಂಗಭೋಗ, ರಂಗಭೋಗ, ಅನ್ನದಾನ, ವಿದ್ಯಾದಾನಕ್ಕಾಗಿ ನೀಡಲಾಗಿತ್ತು.
ಪ್ರಾದೇಶಿಕತೆ
ಔರಾದ ತಾಲೂಕು ಒಟ್ಟು 6 ಹೋಬಳಿಗಳು, 38 ಗ್ರಾಮಪಂಚಾಯತಿಗಳು ಒಳಗೊಂಡಂತೆ 149 ಹಳ್ಳಿಗಳನ್ನು ಮತ್ತು 177 ತಾಂಡಾಗಳನ್ನು ಒಳಗೊಂಡಿದೆ. ಇದು ಬೀದರ ಜಿಲ್ಲೆಯ ಬೇರೆಲ್ಲ ತಾಲೂಕುಗಳಿಗಿಂತಲೂ ಹೆಚ್ಚು ಹಳ್ಳಿಗಳನ್ನು ಹೊಂದಿರುವ ತಾಲೂಕು ಕೇಂದ್ರವಾಗಿದೆ. ತಾಲೂಕಿನ 149 ಹಳ್ಳಿಗಳ ಪೈಕಿ ಒಂದು ಗ್ರಾಮ “ಚೋಂಡಿ ಮುಖೇಡ” ಎನ್ನುವ ಗ್ರಾಮವು ಪ್ರದೇಶ ಹಂಚಿಕೆಯ ಸಮಯದಲ್ಲಿ ಮಹಾರಾಷ್ಟ್ರದಲ್ಲಿಯೇ ಉಳಿದುಕೊಂಡಿದೆ.
ಭೌಗೋಳಿಕ ಲಕ್ಷಣ, ಮೇಲ್ಮೆ ಮತ್ತು ಮಣ್ಣು
ಔರಾದ ತಾಲೂಕು ಉತ್ತರ ಮತ್ತು ಪಶ್ಚಿಮದಲ್ಲಿ ಮಹಾರಾಷ್ಟ್ರದ ನಾಂದೇಡ ಮತ್ತು ಉಸ್ಮಾನಾಬಾದ ಪ್ರದೇಶಗಳಿಂದ ಹಾಗೂ ಪೂರ್ವದಲ್ಲಿ ತೆಲಂಗಾಣದ ನಿಜಾಮಾಬಾದ ಮತ್ತು ಮೆದಕ್ ಭಾಗಗಳಿಂದ ಹಾಗೂ ದಕ್ಷಿಣದಲ್ಲಿ ಮಾಂಜ್ರಾ ನದಿಯಾಚೆ ಬೀದರ ಮತ್ತು ಭಾಲ್ಕಿ ತಾಲೂಕಿನ ಭಾಗಗಳಿಂದ ಸುತ್ತುವರಿದಿದೆ. ಇದು ಉತ್ತರದಲ್ಲಿ 17.35 ಮತ್ತು 18.25 ಅಕ್ಷಾಂಶ ಮತ್ತು ಪಶ್ಚಿಮದಲ್ಲಿ 76.42 ಮತ್ತು 77.39 ರೇಖಾಂಶಗಳ ಮಧ್ಯದಲ್ಲಿದ್ದು, ಕರ್ನಾಟಕ ರಾಜ್ಯದ ಉತ್ತರಕ್ಕೆ ತುತ್ತ ತುದಿಯಲ್ಲಿದೆ. ಔರಾದದ ಸಂಪೂರ್ಣ ಪ್ರದೇಶವು ದಕ್ಷಿಣ ಪ್ರಸ್ಥಭೂಮಿಯ ಭಾಗದಲ್ಲಿ ಬರುತ್ತದೆ. ಹಾಗೆಯೇ ಕರ್ನಾಟಕದ ಮೈದಾನ ಪ್ರದೇಶಗಳಲ್ಲೂ ಇದನ್ನು ಗುರುತಿಸಲಾಗಿದ್ದು, ಅಲ್ಲಲ್ಲಿ ಸಣ್ಣಪುಟ್ಟ ಬೆಟ್ಟ ಗುಡ್ಡಗಳನ್ನು ಕಾಣಬಹುದಾಗಿದೆ.
ಔರಾದ ತಾಲೂಕು 1,228.6 ಚ.ಕಿ.ಮೀ. ವಿಸ್ತೀರ್ಣ ಹೊಂದಿದ್ದರೆ ಔರಾದ ಪಟ್ಟಣ ಮಾತ್ರ 19.01 ಚ.ಕಿ.ಮೀ. ವಿಸ್ತೀರ್ಣ ಹೊಂದಿದೆ. ವಿಸ್ತೀರ್ಣದ ದೃಷ್ಟಿಯಿಂದಲೂ ಜಿಲ್ಲೆಯಲ್ಲಿಯೇ ದೊಡ್ಡ ತಾಲೂಕು ಕೇಂದ್ರವೆನಿಸಿದೆ. ಈ ಪ್ರದೇಶವು ಘನ ಲಾವಾ ಮತ್ತು ಉಷ್ಣವಲಯದ ಕಪ್ಪು ಮಣ್ಣನ್ನು ಹೊಂದಿದೆ. ಈ ಪ್ರದೇಶದ ಹಲವೆಡೆ ಗಟ್ಟಿ ಕಪ್ಪು ಕಲ್ಲುಗಳು ದೊರೆಯುತ್ತವೆ. ಇಲ್ಲಿಯ ಸಾಕಷ್ಟು ಭೂ ಪ್ರದೇಶ ಸಮತಟ್ಟು ಹಾಗೂ ಬೆಂಗಾಡಿನಿಂದ ಕೂಡಿದೆ. ಇಲ್ಲಿಯ ಕಪ್ಪು ಮಣ್ಣು, ಸಡಿಲ ಜೇಡಿಮಣ್ಣಿನಂತೆಯೂ ದೊರೆಯುತ್ತದೆ. ಮಣ್ಣಿನ ಆಮ್ಲತೆ ಹಲವೆಡೆ ತಟಸ್ಥವಾಗಿದ್ದು, ಕಾರ್ಬನ್, ಪಾಸ್ಪರಸ್ ಕಡಿಮೆ ಇದ್ದು, ಪೋಟ್ಯಾಶಿಯಂ ಸಾಮಾನ್ಯ ಪ್ರಮಾಣದಲ್ಲಿದೆ. ನೀರನ್ನು ಹಿಡಿದಿಡುವ ಸಾಮಥ್ರ್ಯ ಕಡಿಮೆ ಇದೆ. ಈ ಭಾಗವು ಸಮುದ್ರ ಮಟ್ಟದಿಂದ ಸುಮಾರು 542 ಮೀ. (1778 ಫೀಟ್) ನಿಂದ 610 ಮೀ.(2001 ಫೀಟ್) ಎತ್ತರದಲ್ಲಿದೆ.
ನೀಲಗಾಯ್ ಪ್ರತ್ಯಕ್ಷ
ಇದೇ ಮೊದಲಬಾರಿಗೆ ಅಂದರೆ ಜೂನ್-2021 ರಲ್ಲಿ ಕಮಲನಗರ ತಾಲೂಕಿನ ನಂದಿ ಬಿಜಲಗಾಂವ್ ಅರಣ್ತ ಪ್ರದೇಶದಲ್ಲಿ ನೀಲಗಾಯ್ ಹಿಂಡು ಕಾಣಿಸಿವೆ. ಒಂದು ಗುಂಪಿನಲ್ಲಿ 15 ನೀಲಗಾಯ್ ಗಳು ಮತ್ತೊಂದು ಗುಂಪಿನಲ್ಲಿ 22, ಒಟ್ಟು 37 ನೀಲಗಾಯ್ ಕಂಡು ಬಂದಿವೆ.
ಭಾಷೆ
ರಾಷ್ಟ್ರಕೂಟರು ಈ ಭಾಗದ ಅಧಿಪತ್ಯ ಹೊಂದಿದ್ದಾಗ ಅವರ ಆಡಳಿತ ಭಾಷೆ ಕನ್ನಡವೇ ಆಗಿತ್ತು. ನಂತರ ಬಂದ ಕಲ್ಯಾಣದ ಚಾಲುಕ್ಯರು ಕನ್ನಡ ಪ್ರೇಮಿಗಳು, ಅವರು ಕನ್ನಡವನ್ನು ಇನ್ನಷ್ಟು ಅಭಿವೃದ್ಧಿಪಡಿಸಿದರು. ಅವರ ಆಡಳಿತ ಭಾಷೆಯೂ ಸಹ ಕನ್ನಡವೇ ಆಗಿತ್ತು. 12ನೇ ಶತಮಾನದಲ್ಲಿ ನಡೆದ ಶರಣ ಚಳುವಳಿಯ ಪ್ರಯುಕ್ತ ಕನ್ನಡ ಸಾಹಿತ್ಯ ಲೋಕಕ್ಕೆ ದೊರಕಿದ್ದು ಅಮೂಲ್ಯವಾದ ಕನ್ನಡದ ವಚನಗಳು. ಆ ಕಾಲದಲ್ಲಿ ಕನ್ನಡ ಪ್ರವರ್ಧಮಾನಕ್ಕೆ ಬಂದುದು ಇತಿಹಾಸ. ನಂತರ 14ನೇ ಶತಮಾನದಲ್ಲಿ ಬಂದ ಬಹಮನಿ ಸುಲ್ತಾನರು ಪಾರ್ಸಿಯನ್ನು ಆಡಳಿತ ಭಾಷೆಯನ್ನಾಗಿ ಮಾಡಿದರು. ಆ ಸಮಯದಲ್ಲಿ ಕನ್ನಡ ಮಾತೃಭಾಷೆಯಾಗಿ ಮಾತ್ರ ಉಳಿದುಕೊಂಡಿತ್ತು. ಆಗ ಕನ್ನಡ ರಾಜಾಶ್ರಯ ಕಳೆದುಕೊಂಡು ಸಾಹಿತ್ಯ ಹೆಚ್ಚು ಪ್ರಚಾರಕ್ಕೆ ಬರಲಿಲ್ಲ. ನಂತರ 1884ರ ಹೊತ್ತಿಗೆ ಉರ್ದು ಬಹಮನಿ ಸುಲ್ತಾನರ ಆಡಳಿತ ಭಾಷೆಯಾಗಿ ಮಾರ್ಪಾಡಾಯಿತು. ಔರಾದ ತಾಲೂಕಿನ ಕಮಲನಗರದಲ್ಲಿ ಜನ್ಮ ತಾಳಿದ ಭಾಲ್ಕಿ ಹಿರೇಮಠ ಸಂಸ್ಥಾನದ ಲಿಂಗೈಕ್ಯ ಡಾ.ಚನ್ನಬಸವ ಪಟ್ಟದ್ದೇವರು ಶಾಲೆಯ ಹೊರಗಡೆ ಉರ್ದು ನಾಮಫಲಕ ಹಾಕಿ ಒಳಗೆ ಕನ್ನಡ ಕಲಿಸದೇ ಹೋಗಿದ್ದರೇ ಭಾಗಶಃ ಇಲ್ಲಿಯ ಕನ್ನಡದ ಸ್ಥಿತಿ ಏನಾಗಿರುತ್ತಿತ್ತೋ ನಾ ಕಾಣೆ. ತಾಲೂಕಿನ ಉತ್ತರ ಮತ್ತು ಪಶ್ಚಿಮ ಭಾಗದ ಬಹುತೇಕ ಗ್ರಾಮಗಳ ಜನರ ಮಾತೃಭಾಷೆ ಮರಾಠಿಯೇ ಆಗಿರುವುದರಿಂದ ಮರಾಠಿ ಭಾಷೆ ಕೂಡ ಇಲ್ಲಿ ತನ್ನ ಪ್ರಾಬಲ್ಯವನ್ನು ಮೆರೆದಿದೆ. ಈಗಲೂ ಕೂಡ ಔರಾದ ತಾಲೂಕಿನ ಸುಮಾರು 81 ಹಳ್ಳಿಗಳು ಮರಾಠಿ ಭಾಷಿಕರನ್ನು ಹೊಂದಿದೆ ಎಂದು ಮಹಾರಾಷ್ಟ್ರ ಸರ್ಕಾರದ ಮಹಾರಾಷ್ಟ್ರ ಕರ್ನಾಟಕ ಬೋರ್ಡ (ಎಂ.ಕೆ.ಬಿ.) ಏರಿಯಾ ತನ್ನ ವರದಿಯಲ್ಲಿ ಅಧಿಕೃತವಾಗಿ ಉಲ್ಲೇಖಿಸಿದೆ. ಪೂರ್ವಭಾಗದ ಕೆಲ ಗ್ರಾಮಗಳು ಆಂದ್ರಪ್ರದೇಶದ ಗಡಿಗೆ ಹೊಂದಿರುವುದರಿಂದ ಸ್ವಲ್ಪ ಪ್ರಮಾಣದ ತೆಲುಗು ಪ್ರಭಾವ ಕಂಡುಬರುತ್ತದೆಯಾದರೂ ತೆಲಂಗಾಣದ ಗಡಿ ಗ್ರಾಮಗಳಲ್ಲಿ ಕನ್ನಡ ಬಳಸುವ ಜನರೆ ಹೆಚ್ಚಾಗಿದ್ದಾರೆ. ಹೀಗಾಗಿ ಕನ್ನಡದ ಪ್ರಭಾವ ತೆಲಂಗಾಣದ ಅನೇಕ ಗ್ರಾಮಗಳಲ್ಲಿ ಕಂಡುಬರುತ್ತದೆ. ಭಾರತಕ್ಕೆ ಸ್ವಾತಂತ್ರ್ಯ ದೊರೆತು ಸುಮಾರು ಒಂದು ವರ್ಷದವರೆಗೂ ಔರಾದ ತಾಲೂಕು ಒಳಗೊಂಡಂತೆ ಹೈದ್ರಾಬಾದ-ಕರ್ನಾಟಕದ ಪ್ರದೇಶವು ಹೈದ್ರಾಬಾದಿನ ಮುಸ್ಲಿಂ ದೊರೆಗಳಾದ ನಿಜಾಮರ ಆಡಳಿತಕ್ಕೆ ಒಳಪಟ್ಟಿದ್ದರಿಂದ ಹಾಗೂ ಔರಾದದ ಅನೇಕ ಭಾಗಗಳಲ್ಲಿ ಈಗಲೂ ಮುಸ್ಲಿಂ ಜನರಿರುವುದರಿಂದ ಉರ್ದು ಕೂಡ ಸಹಜವಾಗಿಯೇ ಈ ಭಾಗದಲ್ಲಿ ವ್ಯಾವಹಾರಿಕವಾಗಿ ಬಳಕೆಯಲ್ಲಿದೆ. ಒಟ್ಟಾಗಿ ಕನ್ನಡ ಭಾಷೆಯ ಮೇಲೆ ಮರಾಠಿ ಮತ್ತು ಉರ್ದು ಭಾಷೆಗಳು ಹೆಚ್ಚಿನ ಪ್ರಮಾಣದಲ್ಲಿ ಪ್ರಭಾವ ಬೀರಿರುವುದರಿಂದ ಕನ್ನಡ ಭಾಷೆ ಮಿಶ್ರಿತಗೊಂಡಿದ್ದರೂ ತನ್ನತನವನ್ನು ಉಳಿಸಿಕೊಂಡಿದೆ.
ಮಹಾಮಂಡಳೇಶ್ವರ ಎರೆಯಮರಸ
ಕ್ರಿ.ಶ.1130 ರಲ್ಲಿ ಈ ಪ್ರಾಂತ್ಯವು ಮೂರನೇ ಸೋಮೇಶ್ವರನ ಮಹಾಮಂಡಳೇಶ್ವರ ಎರೆಯಮರಸ ಎನ್ನುವವನ ಆಳ್ವಿಕೆಗೆ ಒಳಪಟ್ಟಿತ್ತು. ಈತನು ನಾಗರಹಾಳ (ನಾಗರಾಳ)ನ್ನು ರೇವಣೇಶ್ವರ ದೇವರಿಗೆ ಬಿಟ್ಟುಕೊಟ್ಟ ಉಲ್ಲೇಖ ಬರುತ್ತದೆ. ಮತ್ತು ಇದೇ ಸಂದರ್ಭದಲ್ಲಿ ಅವರವಾಡಿಯ ಹಲವಾರು ಗ್ರಾಮಗಳ ಉಸ್ತುವಾರಿ ನೋಡಿಕೊಳ್ಳುತ್ತಿದ್ದ, ಊಳಿಗಮಾನ್ಯ ಪದ್ದತಿಯಡಿ ಅಧೀನನಾಗಿದ್ದ ಹೆಮ್ಮಡಿಯರಸನು ಆಲೂರು, ಗೌಡಗಾಂವೆ (ಗೌಡಗಾಂವ್) ಕಾವಲಿಗಾಂವೆ (ಕೌಡಗಾಂವ್) ದಯಾಸವಳಿಗೆ, ಗುಕ್ಕಾವೆ, ಬೋರಿಗಾಂವೆ (ಬೋರಾಳ), ನೇರಿಲಿಗೆ (ನೇರ್ಲಿ), ಹಿಪ್ಪಳಗಾಂವೆ (ಹಿಪ್ಪಳಗಾಂವ್), ಮುಂತಾದ ಗ್ರಾಮಗಳ ತೆರಿಗೆಯನ್ನು ಸಹ ನೀಡಿರುತ್ತಾನೆಂದು ಶಾಸನವೊಂದರಲ್ಲಿ ಉಲ್ಲೇಖಗೊಂಡಿದೆ.
ದಂಡನಾಯಕ ಶ್ರೀಧರಯ್ಯ
ಮಹಾಮಂಡಳೇಶ್ವರ ಎರೆಯಮರಸನ ನಂತರ ಪ್ರಖ್ಯಾತಿಗೆ ಬಂದವನು ದಂಡನಾಯಕ ಶ್ರೀಧರಯ್ಯ. ಕ್ರಿ.ಶ. 1133ರಲ್ಲಿ ಅವರವಾಡಿಯು ಮೂರನೇ ಸೋಮೇಶ್ವರನ ಸಾಮಂತನಾಗಿದ್ದ ದಂಡನಾಯಕ ಶ್ರೀಧರಯ್ಯನ ಆಳ್ವಿಕೆಗೆ ಒಳಪಡುತ್ತದೆ. ಈತ ಪೋತನ (ಬೋಧನ) ಪ್ರಾಂತ್ಯದ ಅಧಿಪತಿಯೂ ಆಗಿದ್ದ. ಈತನ ಅವಧಿಯಲ್ಲಿ ಅವರವಾಡಿಯ ಉಪವಿಭಾಗವಾದ ಸಕ್ಕರ್ಗೆ-80ರ ಭಾಯಿಗಾಂವೆ ಎನ್ನುವ ಹೆಸರಿನ ಗ್ರಾಮವನ್ನು ರಾಣಿ ಪಟ್ಟಮಹಾದೇವಿ ಸೋಮನಾಥ ದೇವರ (ಬಹುಶಃ ಕರಾಡಖೇಡದ ಸೋಮನಾಥ ದೇವರು) ಹೆಸರಿನಲ್ಲಿ ಗುಡಿಗುಂಡಾರಗಳ ಜೀರ್ಣೋದ್ಧಾರ ಮತ್ತು ಶಿಕ್ಷಣ ಸುಧಾರಣೆಗೆಂದು ದಾನ ನೀಡಿರುತ್ತಾಳೆ. ಹೀಗಾಗಿ ಈತನ ಅವಧಿಯಲ್ಲಿ ಈ ಭಾಗದಲ್ಲಿ ಒಂದಿಷ್ಟು ಕಲೆ, ಸಾಹಿತ್ಯ ಮತ್ತು ಶಿಕ್ಷಣ ಸುಧಾರಣೆಗಳಾಗಿವೆ ಎನ್ನಬಹುದು. ನಾಂದೇಡ ಜಿಲ್ಲೆಯ ಕರಾಡಖೇಡ ಶಾಸನದಲ್ಲಿ “ಶ್ರೀಧರಯ್ಯಂಗಳು ಅವರವಾಡಿ-700, ಪೋತನ-700ನ ಸಾಮಂತಿಕೆಯನ್ನಾಳುತ್ತಿರೆ” ಎನ್ನುವ ಉಲ್ಲೇಖ ಬರುತ್ತದೆ. ಈತನು ಅವರವಾಡಿ ಮತ್ತು ಬೋಧನಗಳ ಸಾಮಂತಿಕೆಯನ್ನಾಳುತ್ತಿರುವಾಗ ಕರಡಿಕಲ್ಲ ಸ್ವಯಂಭೂ ಸೋಮನಾಥ ದೇವರ ಅಂಗಭೋಗ, ರಂಗಭೋಗಕ್ಕೆ, ವಿದ್ಯಾದಾನಕ್ಕಾಗಿ ಖಂಡಸ್ಪುಟಿತ ಜೀರ್ಣೋದ್ಧಾರಕ್ಕೆಂದು ಅವರವಾಡಿಯ ಉಪವಿಭಾಗವಾದ ಸಕ್ಕರ್ಗೆ-80ರ ಬಳಿಯ ಭಾಯಿಗಾಂವೆಯನ್ನು ಸಾಮಂತಭೋಗಕ್ಕೆ ಬಿಟ್ಟ ಉಲ್ಲೇಖವಿದೆ.
ರಾಣಿ ಮಚ್ಛಲದೇವಿ
ಮೂರನೆ ಸೋಮೇಶ್ವರನ ನಂತರ ಆತನ ಮಗ ಜಗದೇಕಮಲ್ಲ ಅಧಿಕಾರಕ್ಕೆ ಬರುತ್ತಾನೆ. ಜಗದೇಕ ಮಲ್ಲನ ರಾಣಿ ಮಚ್ಛಲದೇವಿ ಅವರವಾಡಿಯನ್ನು ಆಳಿದಳೆಂದು ತಿಳಿದುಬರುತ್ತದೆ.
ನಾಲ್ಕನೇ ಸೋಮೇಶ್ವರ
ಜಗದೇಕಮಲ್ಲನ ನಂತರ ಮೂರನೇ ಸೋಮೇಶ್ವರನ ಇನ್ನೋರ್ವ ಮಗ ನಾಲ್ಕನೇ ಸೋಮೇಶ್ವರ ಈ ಭಾಗದ ಅಧಿಪತ್ಯ ಹೊಂದುತ್ತಾನೆ. ಈತ ಕ್ರಿ.ಶ.1184 ರಿಂದ ಕ್ರಿ.ಶ.1200 ವರೆಗೆ ಮಾತ್ರ ರಾಜ್ಯಭಾರ ನಡೆಸುತ್ತಾನೆ.
ಚೆಂದವೆಟ್ಟ
ಔರಾದ ಅಮರೇಶ್ವರ ದೇವಸ್ಥಾನದಲ್ಲಿ ದೊರೆತ ತುಂಡು ಶಾಸನದ ಒಂದು ಮಗ್ಗುಲಲ್ಲಿ ‘ಚೆಂದವೆಟ್ಟದಿಂದ ಪಶ್ಚಿಮ ಭಾಗಕ್ಕೆ 15 ಘಳೆಯ ಭೂಮಿಯನ್ನು ಸರ್ವ ಸುಂಕಗಳಿಂದ ಹೊರತುಪಡಿಸಿ ದಾನ ನೀಡಿದ ಉಲ್ಲೇಖವಿದೆ’ ಇದು ಭೂದಾನದ ಶಾಸನವಾಗಿದೆ. ಆದರೆ ಭೂದಾನದ ಮೇರೆಗಳು ಅಳಿಸಿಹೋಗಿವೆ.
ಜೈನರ ವಸತಿ
ಔರಾದದ ಅಮರೇಶ್ವರ ಕನ್ಯಾ ಪ್ರೌಢ ಶಾಲೆಯಲ್ಲಿ ದೊರೆತ ಪಾಶ್ರ್ವನಾಥ ತೀರ್ಥಂಕರರ ಪೀಠದ ಕೆಳಗಡೆ ಎರಡು ಸಾಲಿನ ಶಾಸನವೊಂದಿದ್ದು, “ನಾಗಾಂಬಿಕೇತಿ ವಿಖ್ಯಾತನಗರಮರವಾಡಿಕೇ ಪಾಶ್ರ್ವ ಚನ್ದ್ರ ಜಿನೇಂದ್ರಸ್ಯ ಕೂಟಂ” ಎಂದು ಬರೆಯಲಾಗಿದೆ. ಈ ಶಾಸನ ಕಾಲ 10ನೆಯ ಶತಮಾನವೆಂದು ಊಹಿಸಲಾಗಿದೆ. ಶಾಸನದ ಪಠ್ಯವನ್ನು ಗ್ರಹಿಸಲಾಗಿ, ‘ನಾಗಾಂಬಿಕೆ ಎನ್ನುವವಳು ವಿಖ್ಯಾತ ನಗರ ಅಮರವಾಡಿಯಲ್ಲಿ ಪಾಶ್ರ್ವನಾಥ ಬಸದಿಯನ್ನು ಕಟ್ಟಿಸಿದಂತೆ’ ತಿಳಿಸುತ್ತದೆ. ಔರಾದದ ಕೆರೆಯ ಹೂಳೆತ್ತುವ ಸಮಯದಲ್ಲಿ ದೊರೆತ ಪಾಶ್ರ್ವನಾಥ ತೀರ್ಥಂಕರರ ವಿಗ್ರಹವು ಬಹುಶಃ ಶಾಸನದಲ್ಲಿ ತಿಳಿಸಿದ ಬಸದಿಗೂ ಸಂಬಂಧವಿರುವಂತೆ ತೋರುತ್ತದೆ. ಹಾಗಿದ್ದಲ್ಲಿ, ಅಮರವಾಡಿಯು ಜೈನರ ವಸತಿ ಕೇಂದ್ರವೂ ಆಗಿರಬಹುದಾದ ಸಾಧ್ಯತೆಗಳಿವೆ.
ಉಲ್ಲೇಖಗಳು
ವರ್ಗ:ಬೀದರ್ ಜಿಲ್ಲೆಯ ತಾಲೂಕುಗಳು ವರ್ಗ: ಕರ್ನಾಟಕದ ಪ್ರಮುಖ ಸ್ಥಳಗಳು ವರ್ಗ: ಪ್ರವಾಸೋದ್ಯಮ ವರ್ಗ: ಕರ್ನಾಟಕದ ತಾಲೂಕುಗಳು
ಕೇಟಿ ಪೆರಿ
ಕೇಟಿ ಪೆರಿ (ಜನ್ಮನಾಮ ಕ್ಯಾಥರಿನ್ ಎಲಿಝಬೆತ್ ಹಡ್ಸನ್ ; ಜನನ ಅಕ್ಟೋಬರ್  ೨೫, ೧೯೮೪) ಅಮೆರಿಕದ ಗೀತರಚನಕಾರ್ತಿ, ಗಾಯಕಿ ಮತ್ತು ನಟಿಯಾಗಿದ್ದಾರೆ. ಕ್ಯಾಲಿಫೋರ್ನಿಯಾದ ಸಾಂತಾ ಬಾರ್ಬರಾದಲ್ಲಿ ಜನಿಸಿ, ಕ್ರಿಶ್ಚಿಯನ್ ಪ್ಯಾಸ್ಟರ್ ಮಾತಾಪಿತೃಗಳ ಆಸರೆಯಲ್ಲಿ ಬೆಳೆದ ಪೆರಿ ಕೇವಲ ಗಾಸ್ಪೆಲ್ ಸಂಗೀತವನ್ನು ಮಾತ್ರ ಕೇಳುತ್ತಾ ಬೆಳೆದರು ಹಾಗೂ ಬಾಲ್ಯದಲ್ಲಿ ತನ್ನ ಸ್ಥಳೀಯ ಚರ್ಚ್ ನಲ್ಲಿ ಹಾಡುತ್ತಿದ್ದರು. ಪ್ರೌಢಶಾಲೆಯ ಫ್ರೆಷ್ ಮನ್ ವರ್ಷದಲ್ಲಿ (ಮೊದಲ ವರ್ಷದಲ್ಲಿ) GED ಸಂಪಾದಿಸಿ ಸಂಗೀತ ವೃತ್ತಿಜೀವನವನ್ನು ಹಿಂಬಾಲಿಸಿ ಹೊರಟರು. ಕೇಟಿ ಹಡ್ಸನ್ ಎಂಬ ಹೆಸರಿನಲ್ಲಿ ಅವರು ಸ್ವನಾಮ-ಸೀರ್ಷಿಕೆ ಹೊತ್ತ ಗಾಸ್ಪೆಲ್ ಆಲ್ಬಂ ಅನ್ನು ೨೦೦೧ ರಲ್ಲಿ ಬಿಡುಗಡೆ ಮಾಡಿದರ; ಆ ರೆಕಾರ್ಡ್ ನ ಲೇಬಲ್  ಮುಚ್ಚಲ್ಪಟ್ಟದ್ದರಿಂದ ಈ ಆಲ್ಬಂ ಅನ್ನು ವಿಫಲವೆಂದು ಪರಿಗಣಿಸಲಾಯಿತು. ಅವರು ನಂತರ ದ ಮ್ಯಾಟ್ರಿಕ್ಸ್ ಎಂಬ ನಿರ್ಮಾಪಕ ತಂಡದೊಡಗೂಡಿ ಒಂದು ಆಲ್ಬಂ ಅನ್ನು ಹೊರತಂದರು ಹಾಗೂ ೨೦೦೪-೫ ರಿಂದ ಏಕಗಾಯಕಿ ಆಲ್ಬಂನ ಬಹುವಂಶವನ್ನು ಮುಗಿಸಿದರು, ಆದರೆ ಈ ಎರಡೂ ರೆಕಾರ್ಡ್ ಗಳು ಲೋಕಾರ್ಪಣವಾಗಲಿಲ್ಲ.
೨೦೦೭ರಲ್ಲಿ ಕ್ಯಾಪಿಟಲ್ ಮ್ಯೂಸಿಕ್ ಗ್ರೂಪ್ ನೊಡನೆ ಕರಾರಿಗೆ ಸಹಿ ಹಾಕಿದ ನಂತರ ಏಳು ವರ್ಷಗಳಲ್ಲಿನ ತಮ್ಮ ನಾಲ್ಕನೆಯ ರೆಕಾರ್ಡ್ ಲೇಬಲ್ ಅನ್ನು ಹೊರತಂದರು, ಸ್ಟೇಜ್ ಹೆಸರು (ಪ್ರದರ್ಶನ ನೀಡಲು ವೇದಿಕೆಗೆ ಬಂದಾಗ ಪರಿಚಯಿಸುವ ಹೆಸರು) ಕೇಟಿ ಪೆರಿ ಎಂದು ಬದಲಾವಣೆಗೊಂಡಿತು ಹಾಗೂ ಅವರು ತಮ್ಮ ಚೊಚ್ಚಲ ಅಂತರ್ಜಾಲ ಸಿಂಗಲ್ ಆದ "ಯೂ ಆರ್ ಸೋ ಗೇ" ಅನ್ನು ಆ ನವೆಂಬರ್ ನಲ್ಲಿ ಹೊರತಂದರು; ಈ ರೆಕಾರ್ಡ್ ಸಾರ್ವಜನಿಕರ ಗಮನ ಸೆಳೆಯಿತಾದರೂ ಶ್ರೇಷ್ಠ ಆಲ್ಬಂಗಳ ಪಟ್ಟಿ ಸೇರಲು ವಿಫಲವಾಯಿತು. ತಮ್ಮ ಎರಡನೆಯ ಸಿಂಗಲ್ ಆದ "ಐ ಕಿಸ್ಡ್ ಎ ಗರ್ಲ್" ೨೦೦೮ ರಲ್ಲಿ ಬಿಡುಗಡೆಯಾಗಿ, ಎಲ್ಲಾ ಅಂತರರಾಷ್ಟ್ರೀಯ ಶ್ರೇಷ್ಠ ಪಟ್ಟಿಗಳಲ್ಲೂ ಉಲ್ಲೇಖಿತವಾಗಿ, ಪೆರಿ ಜಗದ್ವಿಖ್ಯಾತರಾದರು. ಪೆರಿಯ ಮೊದಲ ಮುಖ್ಯವಾಹಿನಿಯ ಸ್ಟುಡಿಯೋ ಆಲ್ಬಂ ಆದ ಒನ್ ಆಪ್ ದ ಬಾಯ್ಸ್ ಅದೇ ವರ್ಷದಲ್ಲಿ ಅನತಿ ಕಾಲದಲ್ಲೇ ಬಿಡುಗಡೆಯಾಯಿತು ಹಾಗೂ ೨೦೦೮ ರಲ್ಲಿ ಅತಿ ಹೆಚ್ಚು ಮಾರಾಟವಾದ ಆಲ್ಬಂ ಗಳ ಪಟ್ಟಿಯಲ್ಲಿ ಮೂವತ್ಮೂರನೆಯ ಸ್ಥಾನವನ್ನು ಅಲಂಕರಿಸಿತು. ಆ ಆಲ್ಬಂಗೆ ಪ್ಲಾಟಿನಂ ಪ್ರಮಾಣಪತ್ರವನ್ನು ರೆಕಾರ್ಡಿಂಗ್ ಇಂಡಸ್ಟ್ರಿ ಅಸೋಸಿಯೇಷನ್ ಆಫ್ ಅಮೆರಿಕ ನೀಡಿತು, "ಐ ಕಿಸ್ಡ್ ದ ಗರ್ಲ್" ಮತ್ತು ಅವರ ೆರಡನೆಯ ಸಿಂಗಲ್ "ಹಾಟ್ ಎಂಡ್ ಕೋಲ್ಡ್d" ಎರಡೂ ಹಲವಾರು ಪ್ಲಾಟಿನಂ ಪ್ರಮಾಣಪತ್ರಗಳನ್ನು ಪಡೆದವು.. ಅವರ ಎರಡನೆಯ ವರ್ಷದಲ್ಲಿ ಬಿಡುಗಡೆಯಾದ ಸ್ಟುಡಿಯೋ ಆಲ್ಬಂಟೀನೇಜ್ ಡ್ರೀಂ ಆಗಸ್ಟ್  ೨೦೧೦ರಲ್ಲಿ ಬಿಡುಗಡೆ ಮಾಡಲಾಯಿತು ಹಾಗೂ  ಬಿಲ್ ಬೋರ್ಡ್ ೨೦೦ ನ ಮೊದಲ ಕ್ರಮಾಂಕದಲ್ಲಿ ಚೊಚ್ಚಲ ಬಾರಿಯೇ ರಾರಾಜಿಸಿತು. ಈ ಆಲ್ಬಂನಲ್ಲಿ ಜನಪ್ರಿಯ ಸಿಂಗಲ್ಸ್ ಆದ "ಕ್ಯಾಲಿಫೋರ್ನಿಯಾ ಗರ್ಲ್ಸ್", "ಟೀನೇಜ್ ಡ್ರೀಂ", "ಫೈರ್ವರ್ಕ್" ಮತ್ತು"E.T." , ಹಾಡುಗಳಿದ್ದವು ಹಾಗೂ ಇವೆಲ್ಲವೂ ಬಿಲ್ ಬೋರ್ಡ್ ಹಾಟ್  ೧೦೦ ಪಟ್ಟಿಯ ಮೇಲ್ಪಂಕ್ತಿಯಲ್ಲಿ ರಾರಾಜಿಸಿದವು. ಟೀನೇಜ್ ಡ್ರೀಂT ಆಲ್ಬಂ ನಾಲ್ಕು ಅಥವಾ ಅದಕ್ಕಿಂತಲೂ ಹೆಚ್ಚು ಹಾಟ್ ೧೦೦ ಪ್ರಥಮ ಶ್ರೇಯಾಂಕದ ಹಾಡುಗಳನ್ನು ಹೊಂದಿದ್ದ ಒಂಬತ್ತು ಸರ್ವಕಾಲಿಕ ಆಲ್ಬಂ ಗಳ ಪೈಕಿ ಒಂದೆಂಬ ಹೆಗ್ಗಳಿಕೆಗೆ ಪಾತ್ರವಾಯಿತು.
ಪೆರಿಯನ್ನು ದ ಎಕ್ಸ್ ಫ್ಯಾಕ್ಟರ್ ಎಂಬ ಬ್ರಿಟಿಷ್ ಟೆಲಿವಿಷನ್ ಕಾರ್ಯಕ್ರಮದ ಏಳನೆಯ ಸರಣಿಯಲ್ಲಿ ಅತಿಥಿ ತೀರ್ಪುಗಾರ್ತಿ ಎಂಬ ಸ್ಥಾನ ನೀಡಿ ಗೌರವಿಸಿದರು; ಪರ್ರ್ ಎಂಬ ಹಡಸರಿನ ಸುಗಂಧವೊಂದನ್ನು ಬಿಡುಗಡೆ ಮಾಡಲಾಯಿತು; ಹಾಗೂ ೨೦೧೧ ರಲ್ಲಿ ತೆರೆ ಕಾಣಲಿರುವ ದ ಸ್ಮರ್ಫ್ಸ್  ಚಿತ್ರದಲ್ಲಿ ಕಾಣಿಸಿಕೊಳ್ಳಲಿದ್ದಾರೆ. ಪೆರಿ ಟ್ರಾವೀ ಮೆಕಾಯ್ ರೊಡನೆ ಸುದೀರ್ಘಕಾಲ ಸಂಬಂಧ ಹೊಂದಿದ್ದರು; ಅವರು ರಸೆಲ್ ಬ್ರ್ಯಾಂಡ್ ರನ್ನು ೨೩ ಅಕ್ಟೋಬರ್ ೨೦೧೦ ರಂದು ವಿವಾಹವಾದರು
೧೯೮೪–೨೦೦೬: ಮೊದಲ ದಿನಗಳು ಮತ್ತು ವೃತ್ತಿಜೀವನದ ಆರಂಭ
ಪೆರಿಯ ಜನ್ಮನಾಮ ಕ್ಯಾಥರಿನ್ ಎಲಿಝಬೆತ್ ಹಡ್ಸನ್ ; ಅವರು ಸಾಂತಾ ಬಾರ್ಬರಾ, ಕ್ಯಾಲಿಫೋರ್ನಿಯಾ ದಲ್ಲಿ ಜನಿಸಿದರು. ಅವರ ತಂದೆ ಕೀತ್ ಒಬ್ಬ ವೆಸ್ಟ್ ಕೋಸ್ಟ್ ನಲ್ಲಿ ಏಜೆಂಟ್ ಆಗಿ ೧೯೬೦ ರ ದಶಕದಲ್ಲಿ ಕೆಲಸ ಮಾಡುತ್ತಿದ್ದರು, ಅವರ ತಾಯಿ ಮೇರಿ ಹಡ್ಸನ್   (ಜನ್ಮನಾಮ ಪೆರಿ), ಒಬ್ಬ ಮತ ಬೋಧಕಿ ಆಗಿದ್ದರು; ಅವರಯ ದಕ್ಷಿಣ ಕ್ಯಾಲಿಫೋರ್ನಿಯಾ ದಲ್ಲಿ ಬೆಳೆದು ದೊಡ್ಡವರಾದರು ಹಾಗೂ  " ಝಿಂಬಾಬ್ವೆಯಲ್ಲಿ ಬಿರುಗಾಳಿಯೋಪಾದಿಯ ಮೊದಲ ವಿವಾಹವಾದರು". ಪೆರಿಯ ಪೂರ್ವಿಕರು ಜರ್ಮನ್, ಪೋರ್ಚುಗೀಸ್, ಐರಿಷ್ ಹಾಗೂ ಇಂಗ್ಲಿಷ್ ಮೂಲಗಳಿಂದ ಬಂದತಹವರಾಗಿದ್ದರು. ಅವರು ಇಬ್ಬರು ಪ್ಯಾಸ್ಟರ್ ಗಳ ಎರಡನೆಯ ಶಿಶು. ಪೆರಿಗೆ ಒಬ್ಬ ಅಕ್ಕ ಮತ್ತು ಒಬ್ಬ ತಮ್ಮ ಇದ್ದಾರೆ. ಪೆರಿಯ ತಾಯಿಯ ಚಿಕ್ಕಮ್ಮ ಚಿತ್ರಕಥಾ ಲೇಖಕಿ ಎಲೇನರ್ ಪೆರಿ, ಚಿಕ್ಕಪ್ಪ ನಿರ್ದೇಶಕ ಫ್ರಾಂಕ್ ಪೆರಿ.
ಪೆರಿಯನ್ನ ತಮ್ಮ ಮಾತಾಪಿತೃಗಳ ' ಚರ್ಚ್ ಗೆ ಸೇರಿಸಿಕೊಳ್ಳಲಾಯಿತು ಹಾಗೂ ಅವರ ಚರ್ಚ್ ನಲ್ಲಿ ಪೆರಿ ಒಂಬತ್ತನೆಯ ವಯಸ್ಸಿನಿಂದ ಹದಿನೇಳನೆಯ ವಯಸ್ಸಿನವರೆಗೆ ಹಾಡಿದರು. ಅವರು ಗಾಸ್ಪೆಲ್ ಸಂಗೀತವನ್ನು ಕೇಳುತ್ತಲೇ ಬೆಳೆದರು, ಅವರ ತಾಯಿ "ಜಾತ್ಯತೀತ ಸಂಗೀತ" ಎಂದು ಕರೆಯುತ್ತಿದ್ದ ಇತರ ಸಂಗೀತಗಳನ್ನು ಕೇಳಲು ಬಿಡುತ್ತಿರಲಿಲ್ಲ, ಹಾಗೂ ಕ್ರಿಶ್ಚಿಯನ್ ಶಾಲೆಗಳು ಮತ್ತು ಶಿಬಿರಗಳಲ್ಲಿ ಅಧ್ಯಯನ ಮಾಡಿದರು. ಸಾಂತಾ ಬಾರ್ಬರಾದಲ್ಲಿದ್ದ ವಿಶ್ರಾಮ ಕಟ್ಟಡವೊಂದರಲ್ಲಿ ಪೆರಿ ನೃತ್ಯ ಕಲಿತರು. ಅವರಿಗೆ ನುರಿತ ನೃತ್ಯಪಟುಗಳು ನೃತ್ಯಶಿಕ್ಷಣ ನೀಡಿದರು; ಶಿಕ್ಷಣವು ಸ್ವಿಂಗ್, ಲಿಂಡಿ ಹಾಪ್, ಮತ್ತು ಜಿಟರ್ಬಗ್ ಶೈಲಿಗಳನ್ನು ಒಳಗೊಂಡಿತ್ತು. ಅವರು ತಮ್ಮ GED ಯನ್ನು ಫ್ರೆಷ್ ಮನ್ ವರ್ಷವನ್ನು ಡೂಸ್ ಪ್ಯೂಬ್ಲಾಸ್ ಹೈ ಸ್ಕೂಲ್ ನಲ್ಲಿ ಮುಗಿಸಿದ ನಂತರ ಪಡೆದರು ಮತ್ತು ಸಂಗೀತದಲ್ಲಿ ಮುಂದುವರಿಯುವ ಹಂಬಲದಿಂದ ಶಾಲೆಯನ್ನು ಬಿಡಲು ನಿರ್ಧರಿಸಿದರು. ಪೆರಿ ಮೊದಲಿಗೆ ಹಾಡಲು ಆರಂಭಿಸಿದರು "ಏಕೆಂದರೆ ಅವರು ತನ್ನಕ್ಕ ಏನೇ ಮಾಡಿದರೂ ಅಂತೆಯೇ ಮಾಡುವಂತಹ ಬಾಲ್ಯಾವಸ್ಥೆಯಲ್ಲಿದ್ದರು." ಅವರ ಅಕ್ಕ ಕ್ಯಾಸೆಟ್ ಟೇಪ್ ಗಳೊಡನೆ ಅಭ್ಯಾಸ ಮಾಡುತ್ತಿದ್ದರು, ಅಕ್ಕ ಇಲ್ಲದ ಸಮಯಗಳಲ್ಲಿ ಪೆರಿ ತಾವೇ ಆ ಟೇಪುಗಳನ್ನು ತೆಗೆದುಕೊಂಡು ಅವನ್ನು ಕೇಳುತ್ತಾ ಅಭ್ಯಸಿಸುತ್ತಿದ್ದರು. ಅವರು ಹಾಡುಗಳನ್ನು ಮತ್ತೆ ಮತ್ತೆ ಹಾಡಿಕೊಳ್ಳುತ್ತಿದ್ದರು ಮತ್ತು ಅವುಗಳನ್ನು ತಮ್ಮ ಮಾತಾಪಿತೃಗಳ ಮುಂದೆ ಹಾಡುತ್ತಿದ್ದರು; ಅವರು ಪೆರಿಗೆ ಗಾಯನ ಶಿಕ್ಷಣ ಹೊಂದಲುಸಲಹೆ ನೀಡಿದರು. ಈ ಸದವಕಾಶವನ್ನು ಬಳಸಿಕೊಂಡ ಪೆರಿ ತಮ್ಮ ಒಂಬತ್ತನೆಯ ವಯಸ್ಸಿನಿಂದ ಹದಿನಾರನೆಯ ವಯಸ್ಸಿನವರೆಗೆ ಸಂಗೀತ ಕಲಿತರು. ಅವರು ನಂತರ ಸಾಂತಾ ಬಾರ್ಬರಾ ದಲ್ಲಿದ್ದ ಮ್ಯೂಸಿಕ್ ಆಕಾಡೆಮಿ ಆಫ್ ದ ವೆಸ್ಟ್ ಗೆ ಸೇರಿಕೊಂಡರು ಹಾಗೂ ಸ್ವಲ್ಪ ದಿನಗಳವರೆಗೆ ಇಟಾಲಿಯನ್ ಓಪ್ರಾ ದ ಶಿಕ್ಷಣ ಪಡೆದರು.
ತಮ್ಮ ೧೫ ರ ಹರೆಯದಲ್ಲಿ ಪೆರಿಯ ಚರ್ಚ್ ಗಾಯನವು ಟೆನೆಸ್ಸೀಯ ನ್ಯಾಷ್ ವಿಲ್ಲಾದ ನುರಿತ ರಾಕ್ ಗಾಯಕರ ಗಮನ ಸೆಳೆಯಿತು ಹಾಗೂ ಅವರು ಪೆರಿಯ ಬರವಣಿಗೆಯು ಮತ್ತಷ್ಟು ಮೆರಗು ಗಳಿಸುವಂತಹ ಶಿಕ್ಷಣ ನೀಡಲು ಅವರನ್ನು ತಮ್ಮಲ್ಲಿಗೇ ಕರೆದುಕೊಂಡು ಬಂದರು. ನ್ಯಾಷ್ ವಿಲ್ಲಾ ದಲ್ಲಿ ಪೆರಿ ನಿದರ್ಶಕಗಳನ್ನು ರೆಕಾರ್ಡ್ ಮಾಡಲಾರಂಭಿಸಿದರುಹಾಗೂ ನುರಿತ ಹಳೆಯ ಕಂಟ್ರಿ ಮ್ಯೂಸಿಕ್ (ಜನಪದ ಸಂಗೀತ) ಸಂಗೀತಜ್ಞರಿಂದ ಗೀತರಚನೆ ಮತ್ತು ಗಿಟಾರ್ ವಾದನದ ಒಳಸುಳುಹುಗಳನ್ನು ಕಲಿತರು. ಪೆರಿ ಕ್ರಿಶ್ಚಿಯನ್ ಮ್ಯೂಸಿಕ್ ಲೇಬಲ್ ಆದ ರೆಡ್ ಹಿಲ್ ನೊಡನೆ ಒಪ್ಪಂದಕ್ಕೆ ಸಹಿ ಹಾಕಿ, ಅದರ ಮೂಲಕ, ೧೫ ರ ಹರೆಯದಲ್ಲಿ ತಮ್ಮ ಮೊದಲ ಆಲ್ಬಂ ಅನ್ನು ರೆಕಾರ್ಡ್ ಮಾಡಿದರು. ಕೇಟಿ ಹಡ್ಸನ್ ಎಂಬ ಹೆಸರಿನಲ್ಲಿ ಪ್ರದರ್ಶನ ನೀಡುತ್ತಾ, ಅವರು ಸ್ವನಾಮ ಶೀರ್ಷಿಕೆ ಹೊತ್ತ ಗಾಸ್ಪೆಲ್-ರಾಕ್ ಆಲ್ಬಂ ಅನ್ನು ೨೦೦೧ ರಲ್ಲಿ ಬಿಡುಗಡೆ ಮಾಡಲಾಯಿತು. ಆದರೆ, ಈ ಲೇಬಲ್ (ಕಂಪನಿ) ತನ್ನ ಕಾರ್ಯಚಟುವಟಿಕೆಗಳನ್ನು ೨೦೦೧ ರ ಕೊನೆಯಲ್ಲಿ ಸ್ಥಗಿತಗೊಳಿಸಿದ ಕಾರಣ ಈ ಆಲ್ಬಂ ವಿಫಲವಾಯಿತು ಅವರು ನಂತರ ತಮ್ಮ ಹೆಸರಿನ ಉತ್ತರಭಾಗವನ್ನು ಪೆರಿ ಎಂಬ ತಮ್ಮ ತಾಯಿಯ ವಿವಾಹಪೂರ್ವ ಹೆಸರಿಗೆ ಬದಲಾಯಿಸಿಕೊಂಡರು, ಏಕೆಂದರೆ "ಕೇಟಿ ಹಡ್ಸನ್" ಎಂಬುದು ಚಿತ್ರತಾರೆ ಕೇಟ್ ಹಡ್ಸನ್ ರ ಹೆಸರನ್ನು ಬಹಳ ಹೋಲುತ್ತಿತ್ತು. ೧೭ ರ ಹರೆಯದಲ್ಲಿ ಪೆರಿ ಮನೆ ಬಿಟ್ಟು ಲಾಸ್ ಏಂಜಲೀಸ್ ಸೇರಿ, ಅಲ್ಲಿ ರೆಕಾರ್ಡಿಂಗ್ ಸಂಸ್ಥೆಯಾದ ಐಲ್ಯಾಂಡ್  ನಲ್ಲಿ ರೆಕಾರ್ಡ್ ಮಾಡಬೇಕಾಗಿದ್ದ ಆಲ್ಬಂ ಗಾಗಿ ಗ್ಲೆನ್ ಬಲ್ಲಾರ್ಡ್ ರೊಡನೆ ಕಾರ್ಯವೆಸಗಿದರು. ಈ ಆಲ್ಬಂ ೨೦೦೫ ರಲ್ಲಿ ಬಿಡುಗಡೆಗೆ ಸಿದ್ಧವಾಗಿತ್ತು,  ಆದರೆ ಬಿಲ್ ಬೋರ್ಡ್  ಈ ಆಲ್ಬಂ ಸಹ ವಿಫಲವಾಯಿತೆಂದಿತು. ಐಲ್ಯಾಂಡ್ ಡೆಫ್ ಜ್ಯಾಮ್ ಮ್ಯೂಸಿಕ್ ಗ್ರೂಪ್I ಪೆರಿಯನ್ನು ತೊರೆಯಿತು. ಪೆರಿ ಮತ್ತು ಬಲ್ಲಾರ್ಡ್ ಒಟ್ಟಿಗೆ ಹೊರತಂದ ರೆಕಾರ್ಡ್ ಗಳೆಂದರೆ"ಬಾಕ್ಸ್", "ಡೈಮಂಡ್ಸ್", ಮತ್ತು "ಲಾಂಗ್ ಷಾಟ್"; ಇವುಗಳನ್ನು ಪೆರಿ ತಮ್ಮ ಅಧಿಕೃತ ಮೈಸ್ಪೇಸ್ ಪುಟದಲ್ಲಿ ಪ್ರಕಟಿಸಿದರು. ಬಲ್ಲಾರ್ಡ್ ರೊಡನೆ ರೆಕಾರ್ಡ್ ಮಾಡಿದ ಹಾಡುಗಳಲ್ಲಿ ಒಂದಾದ "ಸಿಂಪಲ್" ಅನ್ನು ದ ಸಿಸ್ಟರ್ಹುಡ್ ಆಪ್ ದ ಟ್ರಾವಲಿಂಗ್ ಪ್ಯಾಂಟ್ಸ್ ಎಂಬ ಚಲನಚಿತ್ರದಲ್ಲಿ ಧ್ವನಿಮುದ್ರಿಕೆಯಾಗಿ ಬಿಡುಗಡೆಯಾಯಿತು..
ಪೆರಿ ಕೊಲಂಬಿಯಾ ರೆಕಾರ್ಡ್ಸ್ ನೊಡನೆ ೨೦೦೪ ರಲ್ಲಿ ಕರಾರಿಗೆ ಸಹಿ ಹಾಕಿದರು. ಆದರೆ ಈ ಸಂಸ್ಥೆಯು ಪೆರಿಯ ದೃಷ್ಟಿಕೋನಕ್ಕೆ ಸಹಮತವಾಗಿರಲಿಲ್ಲ, ಪೆರಿಯನ್ನು "ಡ್ರೈವರ್ ನ ಸ್ಥಾನ"ದಲ್ಲಿ ಕೂರಿಸಲು ತಯಾರಿರಲಿಲ್ಲ.. ಬದಲಿಗೆ, ಪೆರಿಯನ್ನುಒಂದು ಆಲ್ಬಂ ಹೊರತರಲು ಉದ್ಯುಕ್ತವಾಗಿದ್ದ ದ ಮ್ಯಾಟ್ರಿಕ್ಸ್ ಎಂಬ ರೆಕಾರ್ಡ್ ತಯಾರಿಕಾ ತಂಡದೊಡನೆ, ಅದರ ಸ್ತ್ರೀ ಕಂಠವಾಗಿ ಕಾರ್ಯದಲ್ಲಿ ತೊಡಗಿಸುವುದು ಕೊಲಂಬಿಯಾದ ಉದ್ದೇಶಗಳಲ್ಲಿ ಒಂದಾಗಿದ್ದಿತು. ಈ ಆಲ್ಬಂ ಹೊರತರುವುದನ್ನು ನಂತರ ಕೈಬಿಡಲಾಯಿತಾದರೂ, ಪೆರಿ ಸಂಗೀತ ಮಾಧ್ಯಮ(ಪತ್ರಿಕೆಗಳ)ದ ಗಮನ ಸೆಳೆದರು; ಅವರ ಊರ್ಧ್ವಮುಖಿ ಸಂಗೀತ ವೃತ್ತಿಜೀವನವನ್ನು ಗಮನಿಸಿದ ಬ್ಲೆಂಡರ್ ಮ್ಯಾಗಝೀನ್ ತನ್ನ ಅಕ್ಟೋಬರ್ ೨೦೦೪ ರ ಸಂಚಿಕೆಯಲ್ಲಿ ಅವರನ್ನು :ದ ನೆಕ್ಸ್ಟ್ ಬಿಗ್ ಥಿಂಗ್" ಎಂದು ಘೋಷಿಸಿತು.  ಯಾವುದೇ ಆಲ್ಬಂ ಯೋಜನೆಗಳು ಇಲ್ಲದಿದ್ದ ಸಂದರ್ಭದಲ್ಲಿ ಪೆರಿ ತಮ್ಮದೇ ಆದ ರೆಕಾರ್ಡಿಂಗ್ ಗಳನ್ನು ಮಾಡಿಕೊಳ್ಳತೊಡಗಿದರು.  ಆದರೆ, ರೆಕಾರ್ಡಿಂಗ್ ಎಂಬತ್ತು ಪ್ರತಿಶತ ಮುಗಿದಿದ್ದಾಗ, ಕೊಲಂಬಿಯಾ ಅದನ್ನು ಪೂರ್ಣಗೊಳಿಸುವುದು ಬೇಡವೆಂದು ನಿರ್ಧರಿಸಿತು ಹಾಗೂ ಪೆರಿಯನ್ನು ಸಂಸ್ಥೆಯಿಂದ ಹೊರಹಾಕಿತು.. ಮತ್ತೊಂದು ಸಂಸ್ಥೆಗಾಗಿ ಕಾಯುತ್ತಿರವ ಸಮಯದಲ್ಲಿ ಅವರು ಒಂದು ಖಾಸಗಿ A &R ಕಂಪನಿಯಾದ ಟ್ಯಾಕ್ಸಿ ಮ್ಯೂಸಿಕ್ ನಲ್ಲಿ ಕೆಲಸ ಮಾಡಿದರು.    ೨೦೦೬ ರಲ್ಲಿ ಪೆರಿ  P .O.D.ಯವರ ಸಿಂಗಲ್ ಆದ "ಗುಡ್ ಬೈ ಫಾರ್ ನೌ" ವಿಡಿಯೋದ ಕಡೆಯ ದೃಶ್ಯಗಳಲ್ಲಿ ಕಾಣಿಸಿಕೊಂಡರು. ಅವರು ಕಾರ್ಬನ್ ಲೀಫ್ ರವರ ವಿಡಿಯೋ "ಲರ್ನ್ ಟು ಫ್ಲೈ"  ನಲ್ಲಿ ಚಿಕ್ಕ ಪಾತ್ರದಲ್ಲಿ ಕಾಣಿಸಿಕೊಂಡರು.
೨೦೦೭–೦೯: ಒನ್ ಆಫ್ ದ ಬಾಯ್ಸ್ ಮತ್ತು MTV ಅನ್ ಪ್ಲಗ್ಡ್
೨೦೦೬ ರಲ್ಲಿ ಕೊಲಂಬಿಯಾದಿಂದ ವಜಾಗೊಳ್ಳುವ ಸಂದರ್ಭವೊದಗುತ್ತಿದ್ದಾಗ, ಆ ಕಂಪನಿಯ ಪ್ರಚಾರ ನಿರ್ದೇಶಕಿಯಾದ ಏಂಜೆಲಿಕಾ ಕಾಬ್-ಬೇಹರ್ ಬಹಳ ಉತ್ಸಾಹದಿಂದ ಪೆರಿಯನ್ನು ವರ್ಜಿನ್ ರೆಕಾರ್ಡ್ಸ್ ನ ಅಧ್ಯಕ್ಷರಾದ ಜೇಸನ್ ಫ್ಲಾಮ್ ಗೆ ಪರಿಚಯಿಸಿದರು. ಆ ಸಮಯದಲ್ಲಿ ಫ್ಲಾಮ್ ಆ ಸಂಸ್ಥೆಯ ಸಂಪೂರ್ಣ ಅದೃಷ್ಟವನ್ನೇ ಬದಲಾಯಿಸುವ ಕೆಲಸಗಲಲ್ಲಿ ಪ್ರಮುಖ ಪಾತ್ರ ವಹಿಸುತ್ತಿದ್ದರು ಹಾಗೂ ಅವರ ಇತ್ತೀಚಿನ ಸಾಧನೆಗಳಿಗೆ ಕಳಶಪ್ರಾಯವಾಗಿ ಒಂದು ಜಾಗತಿಕ ಮಟ್ಟದ ಪಾಪ್ ಪ್ರದರ್ಶನವನ್ನು ಪ್ರಸ್ತುತಪಡಿಸಲು ಯೋಚಿಸುತ್ತಿದ್ದರು. ವರ್ಜಿನ್ ನ ಸಹ ನಿರ್ದೇಶಕರ ಮಿಶ್ರ ಪ್ರತಿಕ್ರಿಯೆಯ ನಡುವೆಯೂ, ಪೆರಿ ಆ ಯಶ ತರುವಂತಹ ತಾರೆ ಎಂದು ಫ್ಲಾಮ್ ಸಂಪೂರ್ಣವಾದ ವಿಶ್ವಾಸ ಹೊಂದಿದ್ದರು ಹಾಗೂ ೨೦೦೭ ರ ಆರಂಭದಲ್ಲಿ ಕೊಲಂಬಿಯಾದೊಡನೆ ನಡೆದ ಸುದೀರ್ಘ ಚರ್ಚೆಗಳ ಫಲವಾಗಿ ಕೇಟಿ ಪೆರಿ ನೂತನವಾಗಿ ಸೃಷ್ಟಿಸಲ್ಪಟ್ಟ ಕ್ಯಾಪಿಟಲ್ ಮ್ಯೂಸಿಕ್ ಗ್ರೂಪ್ ಎಂಬ ವರ್ಜಿನ್ ಮತ್ತು ಕ್ಯಾಪಿಟಲ್ ಸಂಯುಕ್ತತೆಯಿಂದುಂಟಾದ ಸಂಸ್ಥೆಯೊಡನೆ ಕಾರ್ಯಪರ ಕರಾರಿಗೆ ಸಹಿ ಹಾಕಿದರು. ಈ ಕರಾರಿನ ಒಂದು ಭಾಗವಾಗಿ ಈ ಸಂಸ್ಥೆಯು ಕೊಲಂಬಿಯಾದಲ್ಲಿ ಪೆರಿ ರೆಕಾರ್ಡ್ ಸಂಪೂರ್ಣಗೊಳಿಸಿಲ್ಲದಿದ್ದ ಆಲ್ಬಂ ನ ಮಾಸ್ಟರ್ ಕಾಪಿಯನ್ನು ಪಡೆಯಿತು; ಈ ಮಾಸ್ಟರ್ ಕಾಪಿಯೇ ಮುಂದೆ ಪೆರಿಯ ಅಧಿಕೃತ ಚೊಚ್ಚಲ ಮುಖ್ಯವಾಹಿನಿ ಆಲ್ಬಂ ಆದ ಒನ್ ಆಫ್ ದ ಬಾಯ್ಸ್  ನ ಪ್ರಮುಖ ಅಂಶವಾಯಿತು.
ಕೊಲಂಬಿಯಾ ರೆಕಾರ್ಡಿಂಗ್ ಗಳನ್ನು ನೋಡಿದ ಫ್ಲಾಮ್ "ಇವು ಬಹಳ ಶಕ್ತಿಯತವಾಗಿವೆ, ಆದರೆ ಜನಪ್ರಿಯತೆ ಗಳಿಸುವ ಒಂದೋ, ಎರಡೋ ಹಾಡುಗಳನ್ನು ಸೇರಿಸಿದರೆ ಯು.ಎಸ್. ಪಾಪ್ ರೇಡಿಯೋ ಮತ್ತು ಅಂತರರಾಷ್ಟ್ರೀಯ ಮಟ್ಟದಲ್ಲಿ ಯಶಸ್ವಿಯಾಗುತ್ತದೆ" ಎಂಬ ಅಭಿಪ್ರಾಯ ವ್ಯಕ್ತ ಪಡಿಸಿದರು; ತತ್ಕಾರಣ ಕರಾರಿಗೆ ಸಹಿ ಹಾಕಿದ ತಕ್ಷಣ ನಿರ್ದೇಶಕರು ಮಾಡಿದ ಮೊದಲ ಕೆಲಸವೆಂದರೆ ಪೆರಿ ಮತ್ತು ಲೇಖಕ-ನಿರ್ಮಾಪಕ ಡಾ. ಲ್ಯೂಕ್ ರನ್ನು ಜೊತೆಗೂಡಿ ಕೆಲಸ ಮಾಡುವಂತೆ ವ್ಯವಸ್ಥೆ ಮಾಡಿದುದು. ಈ ಜೋಡಿ ಒಟ್ಟಿಗೆ ಕಾರ್ಯನಿರತವಾದುದರ ಫಲವೇ "ಐ ಕಿಸ್ಡ್ ಎ ಗರ್ಲ್" ಮತ್ತು "ಹಾಟ್ ಎಂಡ್ ಕೋಲ್ಡ್". ಪೆರಿಗೆ ಒಂದು ವಿಶೇಷ ವ್ಯಕ್ತಿತ್ವವನ್ನು ಸ್ಥಾಪಿಸುವಂತಹುದು ವ್ಯವಸ್ಥಾಪಕರ ತಕ್ಷಣದ ಯೋಜನೆಯಾಗಿತ್ತು. ನವೆಂಬರ್ ೨೦೦೭ ರಲ್ಲಿ "ಯೂ ಆರ್ ಸೋ ಗೇ" ವಿಡಿಯೋ ಬಿಡುಗಡೆ ಮಾಡಿದ ಸಂದರ್ಭದಲ್ಲಿ ಪೆರಿಯನ್ನು ಸಂಗೀತದ ಮಾರುಕಟ್ಟೆಗೆ ಪರಿಚಯಿಸುವ ಸಲುವಾಗಿ ಒಂದು ಪ್ರಚಾರಕಾರ್ಯವನ್ನೇ ಹಮ್ಮಿಕೊಳ್ಳಲಾಯಿತು. ಆನ್ ಲೈನ್ ಮಾತುಕತೆ ಮತ್ತು ಪೇಪರ್ ಗಳಲ್ಲಿ ಕಥೆಗಳನ್ನು ಸೃಷ್ಟಿಸುವ ಸಲುವಾಗಿ ಒಂದು ವಿದ್ಯುನ್ಮಾನದ EP ಯನ್ನು "ಯೂ ಆರ್ ಸೋ ಗೇ" ಯನ್ನು ಮುಂದಿಟ್ಟುಕೊಂಡು ಬಿಡುಗಡೆ ಮಾಡಲಾಯಿತು. ಈ ಹೆಜ್ಜೆಯು ಫಲಪ್ರದವಾಯಿತು ಹಾಗೂ ಇದರಿಂದ ಪೆರಿ ಮಡೋನಾ ರ ಗಮನವನ್ನು ಸೆಳೆಯುವುದು ಸಾಧ್ಯವಾಯಿತು; ಮಡೋನಾ ಪೆರಿಯ ಹೆಸರನ್ನು KISS FM ನಲ್ಲಿ ಉಲ್ಲೇಖಿಸಿದರು ಹಾಗೂ KRQನ  ಅರಿಝೋನಾದ ಜಾನ್ ಜೇ & ರಿಚ್  ಬೆಳಗಿನ ಕಾರ್ಯಕ್ರಮದಲ್ಲೂ ಉಲ್ಲೇಖವಾಯಿತು. ಮಾರ್ಚ್ ೧೦, ೨೦೦೮ ರಂದು ಅವರು ತಾವೇ ಪಾತ್ರವಾಗಿ ABC ಫ್ಯಾಮಿಲಿ ಟೆಲಿವಿಷನ್ ಧಾರವಾಹಿ ವೈಲ್ಡ್ ಫೈರ್ ನ "ಲೈಫ್ ಈಸ್ ಟೂ ಷಾರ್ಟ್" ಎಂಬ ಸಂಚಿಕೆಯಲ್ಲಿ ಕಾಣಿಸಿಕೊಂಡರು.
ಅವರ ಮುಂದಿನ ಹೆಚ್ಚೆ ಆಲ್ಬಂ ನ ಪ್ರಚಾರವಾಗಿದ್ದು, ಅದಕ್ಕಾಗಿ ಅವರು ಎರಡು ತಿಂಗಳ ಕಾಲ ರೇಡಿಯೋ ಸ್ಟೇಷನ್ ಗಳ ಪ್ರವಾಸ ಕೈಗೊಂಡರು. ಆ ಆಲ್ಬಂನ ಅಧಿಕೃತ ಪ್ರಮುಖ ಸಿಂಗಲ್ ಆದ "ಐ ಕಿಸ್ಡ್ ಎ ಗರ್ಲ್" ಅನ್ನು ಮೇ ೬, ೨೦೦೮ ರಂದು ಬಿಡುಗಡೆ ಮಾಡಲಾಯಿತು. ಪೆರಿಯ A&R, ಕ್ರಿಸ್ ಅನೋಕುಟೆ, ಈ ಹಾಡು ಮತ್ತು ಹಾಡಿನಲ್ಲಿದ್ದ ವಿವಾದಾತ್ಮಕ   ವಿಷಯವು ಸಂಸ್ಥೆಯಲ್ಲಿಯೇ ತೀವ್ರವಾದ ಪ್ರತಿರೋಧವನ್ನು ಎದುರಿಸಿತು, ಇದು ರೇಡಿಯೋದಲ್ಲಿ ಎಂದು ಪ್ರಸಾರವಾಗಲಾರದು ಎಂದು ಜನರು ಹೇಳಿದರು" ಎಂದು ಹಿಟ್ ಕ್ವಾರ್ಟ್ರರ್ಸ್ ಗೆ ಹೇಳಿದರು.  "ನಾವು ಇದನ್ನು ಹೇಗೆ ಮಾರುವುದು? ಬೈಬಲ್ ಪ್ರದೇಶದಲ್ಲಿ ಇದನ್ನು ಹೇಗೆ ಪ್ರದರ್ಶಿಸುವುದು?'"ಎಂಬುದು ಪ್ರಮುಖವಾದ ಪ್ರಶ್ನೆಯಾಗಿತ್ತು. ಜನಗಳು ಈ ರೆಕಾರ್ಡ್ ನಲ್ಲಿ ವಿಶ್ವಾಸ ಇಡುವಂತೆ ಜನರ ಮನವೊಲಿಸಲು ಸಂಸ್ಥೆಯ ರೇಡಿಯೋ ಪ್ರಚಾರಕರಲ್ಲೊಬ್ಬರ ಬೆಂಬಲವು ದೊರೆತರೆ ಮಾತ್ರ ಬಿಕ್ಕಟ್ಟು ಉಂಟಾಗದೆಂದು ಅನೋಕುಟೆ ಹೇಳಿದರು. ಇಲ್ಲವಾದರೆ ಪೆರಿಯನ್ನು ಮತ್ತೆ ಕೈಬಿಡಬೇಕಾಗುತ್ತಿತ್ತು. ಕ್ಯಾಪಿಟಲ್ ನ ಪ್ರಚಾರಾಂಗದ ಹಿರಿಯ ಉಪಾಧ್ಯಕ್ಷರಾದ ಡೆನಿಸ್ ರೀಸ್ ಈ ಮುಂದಾಲೋಚನೆಯನ್ನು ಮನಗಂಡರು ಹಾಗೂ ಈ ಸಿಂಗಲ್ ಅನ್ನು ರಾಷ್ಟ್ರೀಯ ರೇಡಿಯೋದಲ್ಲಿ ಪ್ರಸಾರಗೊಳಿಸುವುದಕ್ಕೆ ಸಹಾಯ ಮಾಡಿದರು.  ಈ ಹಾಡನ್ನು ತೆಗೆದುಕೊಂಡು ಒಂದು ಕೈ ನೋಡಿಯೇ ಬಿಡಲು ಧೈರ್ಯ ಮಾಡಿದ ಮೊದಲ ರೇಡಿಯೋ ನ್ಯಾಷ್ ವಿಲ್ಲಾದ ದ ರಿವರ್.  ಮೂರು ದಿನಗಳ ಕಾಲ ಈ ಹಾಡು ಪ್ರಸಾರವಾದ ನಂತರ ಅವರಿಗೆ ಉತ್ಸಾಹದ ಕರೆಗಳ ಮಹಾಪೂರವೇ ಬಂದೊದಗಿತು. ಈ ಹಾಡು ಜನಪ್ರಿಯತೆಯ ಪಟ್ಟಿಯಲ್ಲಿ ಮೇಲೇರಿದಂತೆ ಪೆರಿ ವಾರ್ಷಿಕ ವಾರ್ಪ್ಡ್ ಪ್ರವಾಸ ಸಂಗೀತೋತ್ಸವಕ್ಕೆ ಹೊರಟರು; ಈ  ಉತ್ಸವವನ್ನು ಪೆರಿಯ ವ್ಯವಸ್ಥಾಪಕ ಸಂಸ್ಥೆಯೇ "ಪೆರಿಯು ಒಬ್ಬ ಒಳ್ಳೆಯ ಗಾಯಕಿ ಮತ್ತು ಅಭಿನೇತ್ರಿ ಹಾಗೂ ಕೇವಲ ಒಂದು ಯಶಸ್ಚಿ ಆಲ್ಬಂ ಗೆ ಸೀಮಿತವಾದವರಲ್ಲ"ಎಂಬುದನ್ನು ಜನತೆಗೆ ಮನದಟ್ಟು ಮಾಡಲು ಹಮ್ಮಿಕೊಳ್ಳುತ್ತಿದ್ದಿತು. ಈ ಸಿಂಗಲ್ ಆರ್ಥಿಕವಾಗಿಯೂ ಯಶಸ್ವಿಯಾಯಿತು ಹಾಗೂ ಬಿಲ್ ಬೋರ್ಡ್  ಹಾಟ್ ೧೦೦ ನಲ್ಲಿ ಏಳು ವಾರಗಳ ಕಾಲ ಮೊದಲ ಸ್ಥಾನದಲ್ಲಿದ್ದಿತು. ಅದು ನಂತರದ ದಿನಗಳಲ್ಲಿ ಪ್ರಮುಖ ಜಾಗತಿಕ ಯಶಸ್ಸನ್ನು ಪಡೆಯಿತು; ಅದು ೩೦ ದೇಶಗಳಲ್ಲಿ ಜನಪ್ರಿಯತೆಯ ಪಟ್ಟಿಯಲ್ಲಿ ಆಗ್ರಸ್ಥಾನ ಪಡೆಯಿತು. ಆ ದೇಶಗಳಲ್ಲಿ ಕೆಲವು ಪ್ರಮುಖವಾದುವೆಂದರೆ ಆಸ್ಟ್ರೇಲಿಯಾ, ಕೆನಡಾ ಮತ್ತು ಯುನೈಟೆಡ್ ಕಿಂಗ್ಡಂ. ಜೂನ್ ೧೨, ೨೦೦೮ ರಂದು ಪೆರಿ ಮತ್ತೆ ತಮ್ಮ ನಿಜನಾಮದಲ್ಲೇ ದೈನಿಕ ಓಪ್ರಾ ದ ಯಂಗ್ ಎಂಡ್ ದ ರೆಸ್ಟ್ ಲೆಸ್ ನಲ್ಲಿ ಕಾಣಿಸಿಕೊಂಡರು, ಹಾಗೂ ರೆಸ್ಟ್ ಲೆಸ್ ಸ್ಟೈಲ್  ಎಂಬ ಕಾದಂಬರಿ ಆಧಾರಿತ ಮ್ಯಾಗಝೀನ್ ನ ಜೂನ್ ೨೦೦೮ ರ ಸಂಚಿಕೆಯ ಮುಖಪುಟಕ್ಕಾಗಿ ಪೋಸ್ ನೀಡಿದರು.
ಒನ್ ಆಫ್ ದ ಬಾಯ್ಸ್ ಜೂನ್ ೧೭, ೨೦೦೮ ರಂದು ಬಿಡುಗಡೆಯಾಯಿತು ಹಾಗೂ ಮಿಶ್ರ ಪ್ರತಿಕ್ರಿಯೆಯನ್ನ ಗಳಿಸಿತು. ಈ ಆಲ್ಬಂ ಬಿಲ್ ಬೋರ್ಡ್ ೨೦೦ ನಲ್ಲಿ ಒಂಬತ್ತನೆಯ ಸ್ಥಾನ ಗಳಿಸಿತು ಹಾಗೂ ರೆಕಾರ್ಡಿಂಗ್ ಇಂಡಸ್ಟ್ರಿ ಅಸೋಸಿಯೇಷನ್ ಆಫ್ ಅಮೆರಿಕದಿಂದ ಪ್ಲಾಟನಂ ಎಂದು ಘೋಷಿತವಾಯಿತು. ಪೆರಿ ತಮ್ಮ ಎರಡನೆಯ ಸಿಂಗಲ್ ಆದ "ಹಾಟ್ ಎಂಡ್ ಕೋಲ್ಡ್" ಅನ್ನು ಬಿಡುಗಡೆ ಮಾಡಲಾಯಿತು. ಇದು ಜಗತ್ತಿನ ಡಝನ್ ಗಟ್ಟಲೆ ದೇಶಗಳಲ್ಲಿ ಮೂರನೆಯ ಸ್ಥಾನವನ್ನಲಂಕರಿಸಿದ ಎರಡನೆಯ ಸಿಂಗಲ್ ಆಯಿತು; ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಅದು ಬಿಲ್ ಬೋರ್ಡ್ ಹಾಟ್ ೧೦೦ ನ ಮೂರನೆಯ ಸ್ಥಾನ ಪಡೆಯಿತು, ಜರ್ಮನಿ, ಕೆನಡಾ ಮತ್ತು ಡೆನ್ಮಾರ್ಕ್ ನಲ್ಲಿ ಮೊದಲನೆಯ ಸ್ಥಾನಕ್ಕೇರಿತು. ಪೆರಿ ತನ್ನ ವಾರ್ಪ್ಡ್ ಪ್ರವಾಸದ ಪ್ರದರ್ಶನಗಳನ್ನು ಮುಗಿಸುತ್ತಿದ್ದಂತೆಯೇ ಯೂರೋಪ್ ಗೆ ಪ್ರಯಾಣ ಬೆಳೆಸಿದರು. ಅವರು ನಂತರ ತಮ್ಮ ಮೊದಲ ಶೀರ್ಷಿಕಾಕರ್ಷಕ ಪ್ರವಾಸವಾದ ಹೆಲೋ ಕೇಟಿ ಟೂರ್ ಅನ್ನು ಜನವರಿ ೨೦೦೯ ರಲ್ಲಿ ಪ್ರಾರಂಭಿಸಿದರು. "ಐ ಕಿಸ್ಡ್ ಎ ಗರ್ಲ್l" ನಿಂದ ಪೆರಿಯ ಹೆಸರು ಶ್ರೇಷ್ಠ ಸ್ತ್ರೀ ಪಾಪ್ ಗಾಯನ ಪ್ರದರ್ಶನ ಪ್ರಶಸ್ತಿಗಾಗಿ ೨೦೦೯ ರ ಗ್ರಾಮಿ ಅವಾರ್ಡ್ಸ್ ನಲ್ಲಿ ಸೂಚಿಸಲಾಯಿತು. ೨೦೦೮ ರ MTV ವಿಡಿಯೋ ಮ್ಯೂಸಿಕ್ ಅವಾರ್ಡ್ಸ್ ನಲ್ಲಿ ಪೆರಿಯ ಹೆಸರನ್ನು ೫ ವಿಭಾಗಗಳಲ್ಲಿ ಸೂಚಿಸಲಾಯಿತು, ಅವುಗಳಲ್ಲಿ ಶ್ರೇಷ್ಠ ನೂತನ ಕಲಾವಿದೆ ಮತ್ತು ಅತ್ಯುತ್ತಮ ವಿಡಿಯೋ ವಿಭಾಗಗಳು ಸೇರಿದ್ದವು; ಆದರೆ ಬ್ರಿಟ್ನಿ ಸ್ಪಿಯರ್ಸ್ ಅವನ್ನು ಗೆದ್ದುಕೊಂಡರು. ೨೦೦೮ MTV ಯೂರೋಪರ ಮ್ಯೂಸಿಕ್ ಅವಾರ್ಡ್ಸ್ ನಲ್ಲಿ ಅವರು ಸಹನಿರೂಪಕಿಯಾಗಿ ರೂಪಿಸಿದ್ದ ಅಂಕಕ್ಕಾಗಿ ಶ್ರೇಷ್ಠ ನೂತನ ಅಂಕ ಪ್ರಶಸ್ತಿ ಪಡೆದರು, ೨೦೦೯ ರ BRIT ಅವಾರ್ಡ್ಸ್ ನಲ್ಲಿ ಶ್ರೇಷ್ಠ ಅಂತಾರಾಷ್ಟ್ರೀಯ ಸ್ತ್ರೀ ಕಲಾವಿದೆ ಎಂಬ ಪ್ರಶಸ್ತಿ ಪಡೆದರು. ಫೆಬ್ರವರಿ ೯, ೨೦೦೯, "ಐ ಕಿಸ್ಡ್ ಎ ಗರ್ಲ್" ಮತ್ತು "ಹಾಟ್ ಎಂಡ್ ಕೋಲ್ಡ್" ಎರಡೂ ತ್ರಿಗುಣ ಪ್ಲಾಟಿನಂ ಎಂದು ರೆಕಾರ್ಡಿಂಗ್  ಇಂಡಸ್ಟ್ರಿ ಅಸೋಸಿಯೇಷನ್ ಆಫ್ ಅಮೆರಿಕ ಘೋಷಿಸಿತು; ಇದಕ್ಕೆ ಹಿನ್ನೆಲೆ ಇವೆರಡೂ ತಲಾ ಮೂರು ಮಿಲಯನ್ ಕಾಪಿಗಳಿಗಿಂತಲೂ ಹೆಚ್ಚಿನ ಸಂಖ್ಯೆಯಲ್ಲಿ ಮಾರಾಟವಾಗಿದ್ದವು. ಗಿನ್ನೆಸ್ ಬುಕ್ ಆಫ್ ವರ್ಲ್ಡ್ ರೆಕಾರ್ಡ್ಸ್ ತನ್ನ ೨೦೧೦ ರ ಆವೃತ್ತಿಯಲ್ಲಿ ಪೆರಿಯ ಸಾಧನೆಯನ್ನು "ಮಹಿಳಾ ಕಲಾವಿದೆಯೊಬ್ಬಳಿಂದ ಯುಎಸ್ ವಿದ್ಯುನ್ಮಾನ ಪಟ್ಟಿಯಲ್ಲಿ ಅತ್ಯಂತ ಉತ್ತಮವಾದ ಆರಂಭ" ಎಂದು ಉಲ್ಲೇಖಿಸಿತು; ಅವರ ಎರಡೂ ಸಿಂಗಲ್ ಗಳು ಎರಡು ಮಿಲಿಯನ್ ಗಳಿಗಿಂತಲು ಹೆಚ್ಚು ಮಾರಾಟವಾದುದರಿಂದ ಪೆರಿಗೆ ಈ ದಾಖಲೆ ಲಭ್ಯವಾಯಿತು.
ಪೆರಿ ಅಭಿನಯಿಸಿರುವ/ಹಾಡಿರುವ ದ ಮ್ಯಾಟ್ರಿಕ್ಸ್ ನ ಅದೇ ಹೆಸರಿನ ಚೊಚ್ಚಲ ಆಲ್ಬಂ, ತಂಡದ ಚಿಹ್ನೆಯಾದ ಲೆಟ್ಸ್ ಹಿಯರ್ ಇಟ್ ಮೂಲಕ, ಪೆರಿಯ ಏಕವ್ಯಕ್ತಿ ಪ್ರವಾಸದ ಸಂದರ್ಭದಲ್ಲಿ ಬಿಡುಗಡೆ ಮಾಡಲಾಯಿತು. ಈ ಬಿಡುಗಡೆಯ ದಿನಾಂಕವನ್ನು ಘೋಷಿಸಿದಾಗ "ಐ ಕಿಸ್ಡ್ ಎ ಗರ್ಲ್" ಜನಪ್ರಿಯತೆಯ ಪಟ್ಟಿಯಲ್ಲಿ ಮೇಲಿದ್ದಿತು. ಮ್ಯಾಟ್ರಿಕ್ಸ್ ಸದಸ್ಯ ಲಾರೆನ್ ಕ್ರಿಸ್ಟಿ ಪೆರಿಗೆ ಈ ನಿರ್ದಾರದ ಬಗ್ಗೆ ತಿಳಿಸಿದರು, ಆದರೆ ಅವರು ಒನ್ ಆಫ್ ದ ಬಾಯ್ಸ್  ನ ನಾಲ್ಕನೆಯ ಸಿಂಗಲ್ ಅನ್ನು ರವಾನೆ ಮಾಡುವವರೆಗೆ ಈ ಬಿಡುಗಡೆಯನ್ನು ಮುಂದಕ್ಕೆ ತಳ್ಳಲು ಬಯಸಿದರು. ಈ ಮಾತುಕತೆಯ ನಂತರವೂ ದ ಮ್ಯಾಟ್ರಿಕ್ಸ್  ಅನ್ನು ಟ್ಯೂನ್ ಸ್ಟೋರ್ಸ್ ಮೂಲಕ ಜನವರಿ ೨೭, ೨೦೦೯ ರಂದು ಬಿಡುಗಡೆ ಮಾಡಲಾಯಿತು. ಡಿಸೆಂಬರ್ ೨೦೦೮ ರಲ್ಲಿ ಪೆರಿ ತಾನು ಲಿಲಿ ಅಲೆನ್ ರ 'ಸಣಕಲ ಮಾದರಿ' ಎಂದು ನುಡಿದುದಕ್ಕೆ ಲಿಲಿ ಅಲೆನ್ ರ ಕ್ಷಮಾಪಣೆ ಕೇಳುತ್ತಾ, ಅದನ್ನು ತಾನು ಕೇವಲ ತಮಾಷೆಗೆಂದು ನುಡಿದದ್ದೆಂದು ಹೇಳಿದರು. ಅಲೆನ್ ಇದಕ್ಕೆ ಸೂಕ್ತ ಪ್ರತಿಕ್ರಿಯೆ ನೀಡುತ್ತಾ, ಬ್ರಿಟಿಷ್ ರೇಡಿಯೋ ಸ್ಟೇಷನ್ ನವರೊಡನೆ "ಪೆರಿ ವಾಸ್ತವವಾಗಿ ನನ್ನ ಅಮೆರಿಕನ್ ಅವತರಣಿಕೆಯೇ ಎಂದು ನನಗೆ ತಿಳಿದಿದೆ, ಏಕೆಂದರೆ ಪೆರಿಯ ರೆಕಾರ್ಡಿಂಗ್ ಕಂಪನಿಗೆ ಪೆರಿಯಂತಹ ವಿವಾದಾತ್ಮಕ ಮತ್ತು 'ಕೂಕಿ' ವ್ಯಕ್ತಿ ಬೇಕಾಗಿದೆ" ಎಂದು ನುಡಿದರು.
ಮೇ ೧೬, ೨೦೦೯ ರಂದು ಪೆರಿ ಆಸ್ಟ್ರಿಯಾದ ವಿಯೆನ್ನಾದಲ್ಲಿ ನಡೆಯುವ ಲೈಫ್ ಬಾಲ್ ನ ವಾರ್ಷಿಕೋತ್ಸವದ ಉದ್ಘಾಟನಾ ಸಮಾರಂಭದಲ್ಲಿ ಪ್ರದರ್ಶನ ನೀಡಿದರು. ಜೂನ್ ೨೦೦೯ ರಲ್ಲಿ ಕೇಟಿ ಪೆರಿಯ ವಕೀಲರು ಆಸ್ಟ್ರೇಲಿಯಾದ ಫ್ಯಾಷನ್ ವಿನ್ಯಾಸಕಿ ಕೇಟೀ ಪೆರಿ ತಮ್ಮ ಲೌಂಜ್ ವೇರ್ (ಹಜಾರದಲ್ಲಿ ಬಳಸುವ ವಸ್ತುಗಳು) ಮಾರಾಟ ಮಾಡಲು ತಮ್ಮ ಹೆಸರನ್ನೇ ಲಾಂಛನವಾಗಿ ಬಳಸುವುದನ್ನು ವಿರೋಧಿಸಿದರು. ಮಾಧ್ಯಮದ ಕೆಲವು ವಾಹಿನಿಗಳು ಇದನ್ನು ದಾವೆ ಎಂದೇ ವರದಿ ಮಾಡಿದವಾದರೂ ಪೆರಿ ತಮ್ಮ ಬ್ಲಾಗ್ ನಲ್ಲಿ ಇದನ್ನು ಅಲ್ಲಗಳೆದರು. ವಿನ್ಯಾಸಕಿ ಕೇಟೀ ಪೆರಿ ಜುಲೈ ೧೦, ೨೦೦೯ ರಂದು IP ಆಸ್ಟ್ರೇಲಿಯಾದಲ್ಲಿ ನಡೆದ ಒಂದು ಹಿಯರಿಂಗ್ ನಂತರ ಗಾಯಕಿಯ ವಕೀಲರು ಕೇಸನ್ನು ಹಿಂದಕ್ಕೆ ತೆಗೆದುಕೊಂಡರು ಎಂದು ತಮ್ಮ ಬ್ಲಾಗ್ ನಲ್ಲಿ ಬರೆದರು. ೨೦೦೯ ರ ಬೇಸಿಗೆಯಲ್ಲಿ ಪೆರಿ ಗೆಟ್ ಹಿಮ್ ಟು ದ ಗ್ರೀಕ್ ಚಲನಚಿತ್ರದಲ್ಲಿ ಒಂದು ಸಣ್ಣ ಪಾತ್ರದಲ್ಲಿ ಅಭಿನಯಿಸಿದರು; ಚಿತ್ರದಲ್ಲಿ ತಮ್ಮ ಬಾವಿ ಪ್ರಿಯತಮ ರಸೆಲ್ ಬ್ರ್ಯಾಂಡ್ ರನ್ನು ಚುಂಬಿಸುವ ದೃಶ್ಯವು ಇದ್ದಿತು, ಆದರೆ ಅದನ್ನು ಕತ್ತರಿಸಲಾಯಿತು ಹಾಗೂ ಕಡೆಯದಾಗಿ ಆ ಚಿತ್ರದಲ್ಲಿ ಆ ದೃಶ್ಯ ನಾಪತ್ತೆಯಾಯಿತು. ಈ ವಿಚಾರವನ್ನು MTV ಯೊಂದಿಗೆ ಮಾತನಾಡುತ್ತಾ, ಪೆರಿ ತನ್ನ ಮಾದಕ ಪ್ರಣಯ ದೃಶ್ಯಗಳನ್ನು ವೀಕ್ಷಕರು ಕಂಡಿದ್ದಿದ್ದರೆ ಅವರ ನಿಜಾನುಭವವೂ ಸಪ್ಪೆಯೆನಿಸುತ್ತಿದ್ದುದರಿಂದ ಅದಕ್ಕೆ ಕತ್ತರಿ ಹಾಕಿದರೇನೋ ಎಂದು ನುಡಿದರು. ೨೦೦೯ ರಲ್ಲಿ ಪೆರಿ ಎರಡು ಸಿಂಗಲ್ ಗಳಲ್ಲಿ ಕಾಣಿಸಿಕೊಂಡರು; ಕೊಲರಾಡೋದಲ್ಲಿರುವ ಬ್ಯಾಂಡ್ ೩OH! ೩ನ ಹಾಡಾದ "ಸ್ಟಾರ್ ಸ್ಟ್ರಕ್"ನ ಮರುಸಂಕಲನ ಆಗಸ್ಟ್ ನಲ್ಲಿ (ಈ ಸಂಯುಕ್ತತೆಯ ಆಲೋಚನೆ ಆರಂಭವಾದುದು ೩OH! ಒಳಗೊಂಡಂತೆ ಪೆರಿ ಕೈಗೊಂಡ ಪ್ರವಾಸದ ನಂತರ೩;ಇದು ಬೆಂಗಾವಲಿನ ಪ್ರದರ್ಶನವಾಗಿತ್ತು). ಈ ಹಾಡನ್ನು ಐ ಟ್ಯೂನ್ಸ್ ನಲ್ಲಿ ಸೆಪ್ಟೆಂಬರ್ ೮, ೨೦೦೯ ರಂದು ಬಿಡುಗಡೆ ಮಾಡಲಾಯಿತು. "ಇಫ್ ವಿ ಎವರ್ ಮೀಟ್ ಎಗೇಯ್ನ್", ಎಂಬ ನಾಲ್ಕನೆಯ ಸಿಂಗಲ್ ಟಿಂಬಾಲ್ಯಾಂಡ್ ಸ ಆಲ್ಬಂ ಆದು ಷಾಕ್ ವ್ಯಾಲ್ಯೂ ವಿನಿಂದ ಕರ್ಷಿಸಿದ ಹಾಡಾಗಿದ್ದು, ಇದು ಡಿಸೆಂಬರ್ ನಲ್ಲಿ ಬಿಡುಗಡೆ ಮಾಡಲಾಯಿತು. ಅಕ್ಟೋಬರ್ ೨೦೦೯ ರಲ್ಲಿ MTV ಅನ್ ಪ್ಲಗ್ಡ್  ಪೆರಿ ತಮ್ಮ ಸಂಸ್ಥೆಯಲ್ಲಿ ಪ್ರದರ್ಶನ ನೀಡುವ ಕಲಾವಿದೆಯರಲ್ಲಿ ಒಬ್ಬರೆಂದೂ, ಪೆರಿ ಒಂದು ಚೈತನ್ಯಭರಿತ ಆಲ್ಬಂ ಅನ್ನು ಬಿಡುಗಡೆ ಮಾಡುತ್ತಿರುವರೆಂದು, ಅದರಲ್ಲಿ ಎರಡು ಹೊಸ ಟ್ರ್ಯಾಕ್ ಗಳಾದ "ಬ್ರಿಕ್ ಬೈ ಬ್ರಿಕ್" ಮತ್ತು  ಫೌಂಟೆನ್ಸ್ ಆಫ್ ವೇಯ್ನ್ ಕವಚವುಳ್ಳ  "ಹ್ಯಾಕೆನ್ಸಾಕ್" ಇರುವವೆಂದೂ ಹೇಳಿದರು. ಈ ಆಲ್ಬಂ ಅನ್ನು ನವೆಂಬರ್ ೧೭ ರಂದು ಬಿಡುಗಡೆ ಮಾಡಲಾಯಿತು ಹಾಗೂ ಇದರಲ್ಲಿ ಒಂದು CD ಮತ್ತು ಒಂದು DVD ಗಳಿವೆ.
೨೦೧೦ ರಿಂದ ಇಂದಿನವರೆಗೆ: ಟೀನೇಜ್ ಡ್ರೀಮ್
ಜೂನ್ ೨೮, ೨೦೧೦ ರಂದು ಬ್ರಿಟಿಷ್ ಟೆಲಿವಿಸನ್ ಷೋ ನ ಕಾರ್ಯಕ್ರಮವಾದ ದ ಎಕ್ಸ್ ಫ್ಯಾಕ್ಟರ್ ನ ಏಳನೆಯ ಸರಣಿಯ ಡ್ಯುಬ್ಲಿನ್ ಆಡಿಷನ್ ಹಂತದಲ್ಲಿ ಪೆರಿ ಗೌರವ ತೀರ್ಪುಗಾರರಾಗಿ ಸೈಮನ್ ಕೊವೆಲ್, ಚೆರಿಲ್ ಕೋಲ್ ಮತ್ತು ಲೂಯಿಸ್ ವಾಲ್ಷ್ ರೊಡನೆ ಕಾಣಿಸಿಕೊಂಡರು. (ನಂತರ ಇದನ್ನು ಆಗಸ್ಟ್t ೨೮ ರಂದು ಪ್ರಸಾರ ಮಾಡಲಾಯಿತು). ಡನ್ನೀ ಮಿನೋಗ್ ಬಾಣಂತನದ ರಜೆಯಲ್ಲಿದ್ದಾಗ ತೀರ್ಪುಗಾರರ ಪಾತ್ರವನ್ನು ತುಂಬಲು ಆಯ್ಕೆಯಾದ ಹಲವಾರು ತಾರೆಯರ ಪೈಕಿ ಪೆರಿ ಸಹ ಒಬ್ಬರಾಗಿದ್ದರು. ಪೆರಿ ನಂತರ ಈ ಕಾರ್ಯಕ್ರಮಕ್ಕೆ ಅಕ್ಟೋಬರ್ ೧೭ ರಂದು ಮರಳಿಬಂದು ಫೈರ್ವರ್ಕ್ಸ್ ಪ್ರದರ್ಶನದಲ್ಲಿ ಭಾಗವಹಿಸಿದರು. ಪೆರಿಯ ಎರಡನೆಯ ಮುಖ್ಯವಾಹಿನಿ ಸ್ಟುಡಿಯೋ ಆಲ್ಬಂ ನ ಶೀರ್ಷಿಕೆ ಟೀನೇಜ್ ಡ್ರೀಮ್ಸ್ ; ಇದು ಆಗಸ್ಟ್ ೨೦೧೦ ರಲ್ಲಿ ಬಿಡುಗಡೆ ಮಾಡಲಾಯಿತು. ಇದರಿಂದ ಹೊರಬಂದ ಮೊದಲ ಸಿಂಗಲ್ ಆಲ್ಬಂ ನ ಹೆಸರು "ಕ್ಯಾಲಿಫೋರ್ನಿಯಾ ಗರ್ಲ್ಸ್". ಈ ಸಿಂಗಲ್ ಬಿಲ್ ಬೋರ್ಡ್  ಹಾಟ್ ೧೦೦ ನ ಶಿಖರವನ್ನೇ ಮಟ್ಟಿತು ಹಾಗೂ ೧೯೬೭ ರಲ್ಲಿ ಬಿಡುಗಡೆಗೊಂಡ ಓಡ್ ಬಿಲ್ಲೀ ಜೋ ಎಂಬ ಬಾಬ್ಬೀ ಜೆಂಟ್ರಿ ಯವರ ಸಿಂಗಲ್ ಗಿಂತಲೂ ಹೆಚ್ಚಿನ ವೇಗದಲ್ಲಿ ಔನ್ನತ್ಯಕ್ಕೇರುತ್ತಿದ್ದ ಕ್ಯಾಪಿಟಲ್ ರೆಕಾರ್ಡ್ಸ್ ಕಲಾವಿದರ ಸಿಂಗಲ್  ಎಂಬ ಹೆಗ್ಗಳಿಕೆಗೆ ಪಾತ್ರವಾಯಿತು.. ಟೀನೇಜ್ ಡ್ರೀಮ್ಸ್ ನ ಮೇಲ್ಕವಚದ ಮೇಲಿನ ಕಲಾಕೃತಿಯು ವಿಲ್ ಕಾಟನ್ ರಚಿಸಿದ ಕಲಾಕೃತಿಯಾಗಿದೆ; ಇದರಲ್ಲಿ ಪೆರಿ ಹತ್ತಿಯ ಕ್ಯಾಂಡಿಯ ಮೇಲೆ ಬೆತ್ತಲೆ ಮಲಗಿರುವುದನ್ನು ಚಿತ್ರಿಸಲಾಗಿದೆ; ಇದು ಪೆರಿ "ಕ್ಯಾಲಿಫೋರ್ನಿಯಾ ಗರ್ಲ್ಸ್" ಗಾಗಿ ತಯಾರಿಸಿದ ವೀಡಿಯೋದಲ್ಲಿನ ಪೆರಿಯ ದೃಶ್ಯಗಳನ್ನು ಹೋಲುತ್ತದೆ. ಈ ಆಲ್ಬಂ ನ ನೈಜ ಆವೃತ್ತಿಯ ಕೈಪಿಡಿಯು, ಕಾಟನ್ ಕ್ಯಾಂಡಿಯ ವಿಚಾರವನ್ನೇ ಮುಂದುವರಿಸಿದಂತೆ, ಕಾಟನ್ ಕ್ಯಾಂಡಿಯ ವಾಸನೆಯನ್ನೇ ಹೊಂದಿದೆ. ಈ ಆಲ್ಬಂನ ಎರಡನೆಯ ಸಿಂಗಲ್ "ಟೀನೇಜ್ ಡ್ರೀಮ್" ಅನ್ನು ಜುಲೈ ೨೦೧೦ ರಲ್ಲಿ ಬಿಡುಗಡೆ ಮಾಡಲಾಯಿತು. "ಫೈರ್ ವರ್ಕ್" ಈ ಆಲ್ಬಂನ ಮೂರನೆಯ ಸಿಂಗಲ್.
ಸೆಪ್ಟೆಂಬರ್ ೧೨, ೨೦೧೦ ರಂದು ಕೇಟಿ ಪೆರಿ ೨೦೧೦ ರ MTV ವಿಡಿಯೋ ಮ್ಯೂಸಿಕ್ ಅವಾರ್ಡ್ಸ್ ಕಾರ್ಯಕ್ರಮದಲ್ಲಿ ಕಾಣಿಸಿಕೊಂಡರು ಅವರ ಹೆಸರನ್ನು ಎರಡು ಪ್ರಶಸ್ತಿಗಳಿಗೆ ಸೂಚಿಸಲಾಗಿತ್ತು ಹಾಗೂ ಅವರಿಗೆ ನಿಕ್ ಮಿನಾಜ್j ರೊಡನೆ "ಶ್ರೇಷ್ಠ ಪುರುಷ ವಿಡಿಯೋ '" ಪ್ರಶಸ್ತಿಯನ್ನು  ಎಮಿನೆಮ್ ಗಾಗಿ ನೀಡಲಾಯಿತು. ಸೆಪ್ಟೆಂಬರ್ ೧೪ ರಂದು ಅವರು ತಾವು ಓದಿದ ಪ್ರೌಧಶಾಲೆಗೆಯಾದ  ಡೂಸ್ ಪ್ಯುಬೋಸ್ ಸ್ಕೂಲ್ ಗೆ ಮರಳಿ ಶಾಲಾಮಕ್ಕಳಿಗಾಗಿ ಒಂದು ಸಣ್ಣ ಕಾರ್ಯಕ್ರಮವನ್ನು ನೀಡಿದರು. ಪೆರಿ ""ಹಾಟ್ ಎಂಡ್ ಕೋಲ್ಡ್"" ಅನ್ನು ಸಿಸಾಮೆ ಸ್ಟ್ರೀಟ್  ನ ಎಲ್ಮೋರೊಡನೆ ಪ್ರದರ್ಶಿಸಿದರು; ಇದು ಸಿಸಾಮೆ ಸ್ಟ್ರೀಟ್ ನ ನಲವತ್ತೊಂದನೆಯ ವರ್ಷದ ಮೊದಲ ಕಾರ್ಯಕ್ರಮವಾಗಿ ಸೆಪ್ಟೆಂಬರ್ ೨೭, ೨೦೧೦ ರಂದು ಮಕ್ಕಳ ಶೈಕ್ಷಣಿಕ ಕಾರ್ಯಕ್ರಮದ ಅಂಗವಾಗಿ ಪ್ರಸಾರವಾಗಬೇಕಿತ್ತು. ಆದರೆ, ಪ್ರಸಾರಕ್ಕೆ ನಾಲ್ಕು ದಿನಗಳ ಮೊದಲು, ಸಿಸಾಮೆ ವರ್ಕ್ ಷಾಪ್ "ಕೇಟಿ ಪೆರಿಯವರ ಗಾಯನ ವಿಡಿಯೋದ ಬಗ್ಗೆ ನಮಗೆ ಬಂದಿರುವ ಅಭಿಪ್ರಾಯಗಳ ಆಧಾರದ ಮೇರೆಗೆ... ಶಾಲಾಪೂರ್ವ ಮಕ್ಕಳಿಗೆಂದೇ ಇರುವ ಸಿಸಾಮೆ ಸ್ಟ್ರೀಟ್  ಕಾರ್ಯಕ್ರಮದ ಪ್ರಸಾರದಲ್ಲಿ ಈ ಭಾಗವನ್ನು ಪ್ರಸಾರ ಮಾಡುವುದಿಲ್ಲವೆಂದು ತೀರ್ಮಾನ ಕೈಗೊಂಡಿದ್ದೇವೆ. ಕೇಟಿ ಪೆರಿಯ ಅಭಿಮಾನಿಗಳು ಈಗಲೂ ಆ ವಿಡಿಯೋವನ್ನು ಯೂಟ್ಯೂಬ್ ನಲ್ಲಿ ನೋಡಬಹುದು." ಎಂದು ಘೋಷಿಸಿದರು ಪೆರಿ ತೊಟ್ಟ ಉಡುಪು ವಕ್ಷೋಜಗಳನ್ನು ಬಹಳವೇ ತೋರಿಸುವಂತಿದ್ದುದರಿಂದ ಆ ವಿಷಯದ ಬಗ್ಗೆ ಮಕ್ಕಳ ಮಾತಾಪಿತೃಗಳು ದೂರು ನೀಡಿದುದೇ ಇದಕ್ಕೆ ಪ್ರಮುಖ ಕಾರಣವಾಗಿತ್ತು. ಪೆರಿ ಫೈರ್ ವರ್ಕ್ ಗಾಗಿ ಬುಡಾಪೆಸ್ಟ್ ನಲ್ಲಿ ಸೆಪ್ಟೆಂಬರ್ ೨೦೧೦ ರಲ್ಲಿ ವಿಡಿಯೋ ಚಿತ್ರೀಕರಿಸಿದರು ನಟರಿಗಾಗಿ ನೀಡಿದ ಒಂದು ಮುಕ್ತ ಕರೆಯು ಹಿಂದೆಂದೂ ಕಾಣದಂತಹ ಸಂಖ್ಯೆಯಾದ ೩೮,೦೦೦ ಅರ್ಜಿದಾರರನ್ನು ಆಕರ್ಷಿಸಿತು. ಅವರು ನಂತರ ಅಕ್ಟೋಬರ್ ಒಂದರಂದು ಬುಡಾಪೆಸ್ಟ್ ನಲ್ಲಿ ಒಂದು ಕಚೇರಿಯನ್ನು ನೀಡಿದರು; ಇದು ಅವರು ಮಧ್ಯ ಮತ್ತು ಪೂರ್ವ ಯೂರೋಪ್ ನಲ್ಲಿ ನೀಡಿದ ಮೊದಲ ಕಚೇರಿಯಾಗಿತ್ತು.. ಪೆರಿ ತಾವೇ ತಯಾರಿಸಿದ ಒಂದು ಪರಿಮಳವನ್ನು ಈ ಶಿಶಿರದಲ್ಲಿ ಬಿಡುಗಡೆ ಮಾಡುವುದಾಗಿ ಹೇಳಿದ್ದಾರೆ - ಆ ಸುಗಂಧದ ಹೆಸರು "ಪರ್ರ್". ಅದು ಒಂದು ಬೆಕ್ಕನಾಕಾರದ ಬಾಟಲ್ ನಲ್ಲಿ ಬರುತ್ತದೆ ಹಾಗೂ ನಾರ್ಡ್ ಸ್ಟಾರ್ಮ್ ಅಂಗಡಿಗಳ ಮೂಲಕ ಲಭ್ಯವಿರುತ್ತದೆ. 'ಟೀನೇಜ್ ಡ್ರೀಮ್ ಪೆರಿಯನ್ನು ೨೦೧೧ ರ ಗ್ರ್ಯಾಮಿ ಅವಾರ್ಡ್ಸ್ ನಲ್ಲಿ ನಾಲ್ಕು ಪ್ರಶಸ್ತಿಗಳಿಗೆ ಪೆರಿಯ ನಾಮನಿರ್ದೇಶನವಾಗುವ ಮಟ್ಟಕ್ಕೆ ಕೊಂಡೊಯ್ದಿತು'' : ವರ್ಷದ ಅತ್ಯುತ್ತಮ ಆಲ್ಬಂ, ಅತ್ಯುತ್ತಮ ಪಾಪ್ ಗಾಯನದ ಆಲ್ಬಂ, "ಟೀನೇಜ್ ಡ್ರೀಮ್" ಗಾಗಿ ಅತ್ಯುತ್ತಮ ಮಹಿಳಾ ಪಾಪ್ ಗಾಯನ ಪ್ರದರ್ಶನ, ಮತ್ತು "ಕ್ಯಾಲಿಫೋರ್ನಿಯಾ ಗರ್ಲ್ಸ್" ಗಾಗಿ ಗಾಯಕರೊಂದಿಗೆ ಶ್ರೇಷ್ಠ ಪಾಪ್ ಸಂಯೋಜನೆ ''ಗ್ರ್ಯಾಮೀಸ್ ನಂತರ ಕೇಟಿ ಪೆರಿ ತಮ್ಮ "ಟೀನೇಜ್ ಡ್ರೀಮ್" ಆಲ್ಬಂ ನಿಂದ ನಾಲ್ಕನೆಯ ಸಿಂಗಲ್ ಅನ್ನು ಬಿಡುಗಡೆ ಮಾಡಲಾಯಿತು. , ಅದೇ "E.T." ಈ ಸಿಂಗಲ್ ಮರುಸಂಕಲಿತ ಆವೃತ್ತಿಯಾಗಿದ್ದು ಇದರಲ್ಲಿ ಕಾನ್ಯೆ ವೆಸ್ಟ್ ಭಾಗವಹಿಸಿದ್ದರು. E.T.ಗಾಗಿ ಸಂಗೀತ ವಿಡಿಯೋ ವನ್ನು ಫ್ಲೋರಿಯಾ ಸಿಜಿಸ್ಮೊಂಡಿ ನಿರ್ದೇಶಿಸಿದರು ಹಾಗೂ ಇದರಲ್ಲಿ ಷಾನ್ ರಾಸ್ ಪ್ರಮುಖ ಪ್ರೀತಿಯ ಆಸಕ್ತರಾಗಿ ನಟಿಸಿದ್ದರು. '
ಸಂಗೀತ ಶೈಲಿ ಮತ್ತು ಚಿಂತನೆಗಳು
ಪೆರಿಯದು ಕಾಂಟ್ರಾ ಆಲ್ಟೋ ಮಟ್ಟದ ಕಂಠ. ಅವರ ಕಂಠದ ಸೀಮಿತತೆಯು ಕಡಿಮೆಯದ್ದಾದ್ದರಿಂದ ನೇರವಾಗಿ ಜನರ ಮುಂದೆ ಹಾಡುವಾಗ, ತಮ್ಮ ದನಿ ಪರಿಪೂರ್ಣವಾಗಿರುವ ಸಲುವಾಗಿ, ತಮ್ಮ ಹಲವಾರು ಹಾಡುಗಳ ಕೀಗಳನ್ನು ಕೆಳಸ್ತರದಲ್ಲಿರಿಸಿಕೊಳ್ಳುತ್ತಾರೆ. ಪೆರಿಯ ಮೇಲೆ ಸಂಗೀತದ ಕ್ಷೇತ್ರದಲ್ಲಿ ಪ್ರಭಾವ ಬೀರಿದವರಲ್ಲಿ ಕೆಲವರೆಂದರೆ ಅಲಾನಿಸ್ ಮಾರಿಸೆಟೆ, ಪಾಪ್ ರಾಕ್ಗಾಯಕರಾದ  ಸಿಂಡಿ ಲಾಪರ್, ಪ್ಯಾಟ್ ಬೆನಟಾರ್, ಜೊವಾನ್ ಜೆಫ್, ಷಿರ್ಲೀ ಮ್ಯಾನ್ಸನ್, ಮತ್ತು ಪ್ರೆಡ್ಡೀ ಮರ್ಕ್ಯುರಿ,  ಎಂಬ ಬ್ರಿಟಿಷ್ ತಂಡ ಕ್ವೀನ್ ನ ದಿವಂಗತ ಮುಂದಾಳು. ಗಾಸ್ಪೆಲ್ ಸಂಗೀತವನ್ನು ಕೇಳುತ್ತಲೇ ಬೆಳೆದ ಪೆರಿಗೆ ಹಾಡುಗಳನ್ನು ರೆಕಾರ್ಡ್ ಮಾಡಲು ತೊಡಗಿದಾಗ ಯಾವ ಗಾಯಕರ ಪರಿಚಯವೂ ಇರಲಿಲ್ಲ. ಅವರು ಯಾರೊಂದಿಗೆ ಸೇರಿ ಕೆಲಸ ಮಾಡಲು ಬಯಸುವರೆಂದು ನಿರ್ಮಾಪಕರು ಕೇಳಿದಾಗ ಪೆರಿಗೆ ಏನನ್ನೂ ಹೇಳಲು ತೋಚಲಿಲ್ಲ. ಆ ರಾತ್ರಿ ಅವರ ತಾಯಿಯೊಡನೆ ಪೆರಿ ಒಂದು ಹೊಟೆಲ್ ಗೆ ಹೋದರು. ಒಳಗೆ ಅವರು VH೧ ಚಾನೆಲ್ ಅನ್ನು ಆನ್ ಮಾಡಿದರು ಮತ್ತು ನಿರ್ಮಾಪಕ ಗ್ಲೆನ್ ಬಲ್ಲಾರ್ಡ್ ಮಾರಿಸೆಟೆಯ ಬಗ್ಗೆ ಮಾರನಾಡುತ್ತಿರುವುದನ್ನು ವೀಕ್ಷಿಸಿದರು; ಬಲ್ಲಾರ್ಡ್ ಮಾರಿಸೆಟೆಯ ಜ್ಯಾಗೆಡ್ ಲಿಟಲ್ ಪಿಲ್ ನ ನಿರ್ಮಾಪಕರಾಗಿದ್ದರು; ಆ ಆಲ್ಬಂ ಪೆರಿಯ ಮೇಲೆ "ಅಗಾಧ ಪ್ರಭಾವ" ಬೀರಿತು. ಅವರು ತಮ್ಮ ಮೊದಲ ಸಂಯೋಜಕರೊಡನೆ ತಾನು ಬಲ್ಲಾರ್ಡ್ ರೊಡನೆ ಕೆಲಸ ಮಾಡಲು ಬಯಸುವುದಾಗಿ ತಿಳಿಸಿದರು. ಆ ನಿರ್ಮಾಪಕರು ಇವರಿಬ್ಬರ ಭೇಟಿಯನ್ನು ಲಾಸ್ ಏಂಜಲೀಸ್ ನಲ್ಲಿ ಏರ್ಪಡಿಸಿದರು. ಪೆರಿ ಅವರಿಗೆ ಒಂದು ಹಾಡನ್ನು ನೀಡಿದರು ಹಾಗೂ ಮರುದಿನವೇ ಪೆರಿಗೆ ಕರೆ ಬಂದಿತು. ಬಲ್ಲಾಡ್ ಪೆರಿಯನ್ನ ಕೆಲವು ವರ್ಷಗಳ ವರೆಗೆ ಅಭಿವೃದ್ಧಿಗೊಳಿಸಿದರು.
"ಯಾರೋ ಈ ಹಾಡುಗಳನ್ನು ಒಂದು ವಿಧದಲ್ಲಿ ಬರೆದುಕೊಟ್ಟರು ಹಾಗೂ ನಾನು ಅಂದಿನಿಂದಲೂ ಅದನ್ನು ಬಳಸುತ್ತಾ ಬಂದಿದ್ದೇನೆ" ಎನ್ನುವುದು ಪೆರಿ ತಮ್ಮ ಸಂಗೀತವನ್ನು ವರ್ಣಿಸುವ ಪರಿ. ಪೆರಿಯ ಪ್ರಕಾರ ಅವರು "೧೫ ರಿಂದ ೨೩ ವಯಸ್ಸಿನ ಅವಧಿಯಲ್ಲಿ ಹಳ ಬದಲು" ಆದರು. ಅವರ ಮೊದಲ ಆಲ್ಬಂ ಗಾಸ್ಪೆಲ್ ಸಂಗೀತದ ಬಗ್ಗೆ ಇದೆ. ಸಂಗೀತದ ಬಗ್ಗೆ ಅವರ ದೃಷ್ಟಿಕೋನವು " ಕೊಂಚ ಮುಚ್ಚಿಟ್ಟದ್ದು ಮತ್ತು ಬಹಳ ಕಟ್ಟುನಿಟ್ಟಾದುದು" ಹಾಗೂ ಅವರು ಮಾಡಿದುದೆಲ್ಲವೂ ಚರ್ಚ್-ಸಂಬಂಧಿತವಾದುದು ಎಂದು ಪೆರಿ ಹೇಳಿದರು. ಅವರ ಎರಡನೆಯ ಆಲ್ಬಂ ಒನ್ ಆಫ್ ದ ಬಾಯ್ಸ್, ಅನ್ನು :ಜಾತ್ಯತೀತ" ಮತ್ತು "ರಾಕ್" ಎಂದು ವರ್ಣಿಸಲಾಗುತ್ತದೆ ಹಾಗೂಅವರ ಧಾರ್ಮಿಕ ಸಂಗೀತದ ಬೇರುಗಳಿಂದ ಹೊರತಾದುದಾಗಿ ಕಂಡುಬರುತ್ತದೆ. ತಮ್ಮ ಮುಂದಿನ ಆಲ್ಬಂ ಗೆ ಪೆರಿ ಹೆಚ್ಚು ಪಾಪ್ ಹಾಡುಗಳನ್ನು ರೆಕಾರ್ಡ್ ಮಾಡುವ ನಿರೀಕ್ಷೆ ಹೊಂದಿದ್ದಾರೆ.
ಪೆರಿ ತಮ್ಮ ಯೋಜನೆಗಳಲ್ಲಿ ಕಲಾತ್ಮಕವಾತಿ ತೊಡಗಿಕೊಳ್ಳುತ್ತಾರೆ, ವಿಶೇಷತಃ ಬರವಣಿಗೆಯ ಕಾರ್ಯದಲ್ಲಿ. ಅವರು ಗಿಟಾರ್ ನುಡಿಸಬಲ್ಲವರಾದ್ದರಿಂದ ಅವರು ಮನೆಯಲ್ಲಿ ಹಾಡುಗಳನ್ನು ಬರೆಯಲಾರಂಭಿಸುತ್ತಾರೆ ಮತ್ತು ನಿರ್ಮಾಪಕರ ಮುಂದೆ ಅದನ್ನು ಪ್ರಸ್ತುತ ಪಡಿಸುತ್ತಾರೆ. ಪೆರಿ ಸಾಮಾನ್ಯವಾಗಿ ತಮ್ಮ ಜೀವನದ ನಿರ್ದಿಷ್ಟ ಕ್ಷಣಗಳಿಂದ ಪ್ರೇರಿತರಾಗುತ್ತಾರೆ. ಭಗ್ನಹೃದಯದ ಬಗ್ಗೆ ಹಾಡುಗಳನ್ನು ಬರೆಯುವುದು ಅವರಿಗೆ ಸುಲಭವೆಂದು ಪೆರಿ ಹೇಳುತ್ತಾರೆ. ಒನ್ ಆಫ್ ದ ಬಾಯ್ಸ್ ನಲ್ಲಿರುವ ಹಾಡುಗಳ ಪೈಕಿ ಬಹುಪಾಲು ಆಲೋಚನೆಗಳು ಭಗ್ನಹೃದಯದ ಬಗ್ಗೆ, ಹದಿಹರೆಯದ ಸಾಹಸದ ಬಗ್ಗೆ ಮತ್ತು "ಶೌಚಾಲಯಗಳೊಳಗೆ ವಾಂತಿ ಮಾಡುವುದರ" ಬಗ್ಗೆಯೇ ಇವೆ. ಇವೆ. ಪೆರಿಯ ತಾಯಿ ಡೈಲಿ ಮೇಯ್ಲ್  ಎಂಬ ರಿಟಿಷ್ ಪತ್ರಿಕೆಯೊಂದರೊಡನೆ ಮಾತನಾಡುತ್ತಾ ತನಗೆ ತನ್ನ ಮಗಳ ಸಂಗೀತ ಇಷ್ಟವಾಗುವುದಿಲ್ಲ, ಅದು :ನಾಚಿಕೆಗೇಡು ಮತ್ತು ಅಸಹ್ಯವಾದುದು" ಎಂದು ಹೇಳಿದರೆಂದು ಹೇಳಲಾಗುತ್ತದೆ. ಪೆರಿ ಅವರ ತಾಯಿ ಹೇಳಿದುದನ್ನು ಪತ್ರಿಕೆಯು ತಪ್ಪಾಗಿ ವರದಿ ಮಾಡಿದೆ ಎಂದರು ಹಾಗೂ MTV ಗೆ ಅದು ಸುಳ್ಳು ಸುದ್ದಿ ಎಂದು ಹೇಳಿದರು. ಅವರ ಹಾಡುಗಳಾದ "ಯೂ ಆರ್ ಸೋ ಗುಡ್" ಮತ್ತು ""ಐ ಕಿಸ್ಡ್ ಎ ಗರ್ಲ್" " ಧಾರ್ಮಿಕ ಮತ್ತು ಸಲಿಂಗಿ ವಿಭಾಗಗಳೆರಡರಿಂದಲೂ ನಕಾರಾತ್ಮಕವಾದ ಪ್ರತಿಕ್ರಿಯೆಗಳನ್ನು ಪಡೆಯಿತು. ಈ ಹಾಡುಗಳನ್ನು ಕ್ರಮವಾಗಿ ಸಲಿಂಗಭೀತಿಯುಂಟು ಮಾಡುವಂತಹವೆಂದೂ, ಸಲಿಂಗರತಿಯನ್ನು ಪ್ರಚೋದಿಸುತ್ತವೆಂದೂ "ಲೆಝ್ ಪ್ಲಾಯ್ಟೇಷನಲ್" (ಸ್ತ್ರೀಯರ ಸಲಿಂಗರತಿಯ ದುರ್ಬಳಕೆ) ಎಂದೂ ಬಣ್ದಿಸಲಾಗಿದೆ. MTV ಪೆರಿಯು  "ಉಭಯ-ಕುತೂಹಲ" ವನ್ನು ರೆಕಾರ್ಡ್ ಗಳನ್ನು ಮಾರುವ ಉಪಾಯವಾಗಿ ಬಳಸುತ್ತಾರೆ ಎಂದು ಸೂಚಿಸುವ ಟೀಕೆಗಳಿವೆ ಎಂದು ಹೇಳಿತು. ಪೆರಿ "ಯೂ ಆರ್ ಸೋ ಗೇ" ಸುತ್ತ ಇದ್ದ ವಿವಾದದ ಬಗ್ಗೆ ಇಂತೆಂದರು:  "ಅದು ನಕಾರಾತ್ಮಕ ಅರ್ಥ ಸೂಚಿಸುವಂತಹುದಲ್ಲ. 'ಯೂ ಆರ್ ಸೋ ಗೇ,' ಎಂದರೆ, 'ಯೂ ಆರ್ ಸೋ ಲೇಮ್,' ಎಂದು ಹೇಳದಂತಲ್ಲ, ಅದರೆ ವಸ್ತುಸ್ಥಿತಿ ಏನೆಂದರೆ ಈ ಹುಡುಗ ಸಲಿಂಗಿಯಾಗಬೇಕಾಗಿತ್ತು. ಇದು ಹೇಗೆ ಅಪಾರ್ಥಕ್ಕೋ, ಮತ್ತೊಂದಕ್ಕೋ ಎಡೆ ಕೊಡುತ್ತದೆ ಎಂಬುದು ನನಗೆ ಅರ್ಥವಾಗುತ್ತದೆ ... ಅದು ಯಾರನ್ನೇ ರೂಢಿಬದ್ಧಗೊಳಿಸಲು ಮಾಡಿದ ಯತ್ನವಲ್ಲ, ನಾನು ನನ್ನ ಮಾಜಿ ಗೆಳೆಯರ ಬಗ್ಗೆ ಮಾತನಾಡುತ್ತಿದ್ದೆ" ಎಂದರು
ಸಾರ್ವಜನಿಕ ಪ್ರತೀಕ
ಪೆರಿ ತಮ್ಮ ಅಸಾಂಪ್ರದಾಯಿಕ ಶೈಲಿಯ ವಸ್ತ್ರಧಾರಣೆಗೆ ಹೆಸರುವಾಸಿಯಾಗಿದ್ದಾರೆ. ಅದು ಸಾಮಾನ್ಯವಾಗಿ ತಮಾಷೆಯಾಗಿರುತ್ತದೆ, ಗಾಢವರ್ಣದ್ದಾಗಿರುತ್ತದೆ ಹಾಗೂ ವಿಭಿನ್ನ ದಶಕಗಳನ್ನು ನೆನೆಸುವಂತಿರುತ್ತದೆ ಮತ್ತು ಅವರು ಸಾಮಾನ್ಯವಾಗಿ ಹಣ್ಣಿನಾಕಾರದ ಉಪಕರಣಗಳನ್ನು ಬಳಸುತ್ತಾರೆ, ಪ್ರಮುಖವಾಗಿ ಕಲ್ಲಂಗಡಿ ಆಕಾರದ ಸಾಧನಗಳನ್ನು ತಮ್ಮ ಉಡುಪುಗಳ ಅಂಗವಾಗಿ ಬಳಸುತ್ತಾರೆ. ನೃತ್ಯವನ್ನು ಬಾಲ್ಯದಲ್ಲೇ ಕಲಿತಿದ್ದುದರಿಂದ ಅವರು ತಮ್ಮದೇ ಆದ ನೃತ್ಯಶೈಲಿಯನ್ನು ಹೊಂದುವುದರ ಬಗ್ಗೆ ಕನಸು ಕಾಣುತ್ತಿದ್ದರು. ಪೆರಿ ಕಲಾವಿದೆಯಾಗಿ ಬದಲಾಗಲು ಆರಂಭವಾದುದು ಫ್ಯಾಷನ್ ನಿಂದ; ಲೋಲಿಟಾ ಕಾದಂಬರಿಯನ್ನು ೧೯೯೭ ರ ಚಲನಚಿತ್ರಕ್ಕೆ ಅಳವಡಿಸಲ್ಪಟ್ಟ ಚಿತ್ರದಲ್ಲಿ ಅಮೆರಿಕದ ಚಿತ್ರತಾರೆ ಡೊಮಿನಿಕ್ ಸ್ವೇಯ್ನ್ ನ ಚಿತ್ರಣವು ಈಕೆಗೆ ಪ್ರೇರಣೆಯಾಯಿತು. ಅವರು ತಮ್ಮ ಫ್ಯಾಷನ್ ಶೈಲಿಯನ್ನು "ವಿಭಿನ್ನ ವಸ್ತುಗಳನ್ನೊಳಗೊಂಡ ಒಂಂದಿನಿತು ಕಷಾಯ" ಎಂದು ವರ್ಣಿಸುತ್ತಾರೆ. ಪೆರಿಯ ಶೈಲವಿನ್ಆಸಕರಾದ ಜಾನಿ ವುಜೆಕ್ ಅವರು ಮೊದಲ ಬಾರಿ ಪೆರಿಯನ್ನು ಭೇಟಿಯಾದಾಗ ಪೆರಿ ಹೊಂದಿದ್ದ ಶೈಲಿಯನ್ನು "ಬಹಳ ವರ್ಣಮಯ ಮತ್ತು ಪ್ರಾಚೀನ" ಎಂದು ವರ್ಣಿಸುತ್ತಾರೆ.. ಅವರ ಫ್ಯಾಷನ್ ವಿನ್ಯಾಸಕರ ಗಮನ ಸೆಳೆದಿದೆ. ಜೂನ್ ೨೦೦೮ ರಲ್ಲಿ ಪೆರಿ ಸ್ವಿಚ್ ಬ್ಲೇಡ್ ಹಿಡಿದು ನಿಂತಿರುವ ಪ್ರಚಾರಾತ್ಮಕ ಚಿತ್ರವು ಟೀಕೆಗೆ ಗುರಿಯಾಯಿತು. ಈ ಚಿತ್ರವನ್ನು ಪೆರಿಗೆ "ಉನ್ಮಾದಕರ, ಹೆಚ್ಚು ಗಡುಸಿನ ವ್ಯಕ್ತಿತ್ವ"ವನ್ನು ನೀಡಲೆಂದು ಮಾತ್ರ ಬಳಸಲಾಯಿತೆಂದು ಸಮಝಾಯಿಷಿ ನೀಡಲಾಯಿತು. ತನ್ನತ್ತ ಬಂದ ಟೀಕೆಗಳನ್ನು ಪೆರಿ ಲೇವಡಿಯಿಂದ ನೋಡಿದರು ಹಾಗೂ ನಂತರದ ದಿನಗಳಲ್ಲಿ ಬ್ಲೇಡ್ ಬದಲು ಚಮಚ ಹಿಡಿದು ಪೋಸ್ ನೀಡಿದರು. ಅವರು FHM ಮ್ಯಾಗಝೀನ್ ನ  ೧೦೦ ಬಹಳ ಸೆಕ್ಷಿಯಾದ ಮಹಿಳೆಯರು ಜನಾಭಿಪ್ರಾಯದಲ್ಲಿ ಎರಡು ಬಾರಿ ಕಾಣಿಸಿಕೊಂಡಿದ್ದಾರೆ ಹಾಗೂ #೨೩ ಅನ್ನು ೨೦೦೯ ರಲ್ಲೂ, #೩೭ ಅನ್ನು ೨೦೧೦ ರಲ್ಲೂ ಪಡೆದಿದ್ದಾರೆ.
ವೈಯಕ್ತಿಕ ಜೀವನ
ಪೆರಿ ಜಿಮ್ ತರಗತಿಯ ಶೂರರು ಎನಿಸಿಕೊಂಡ ಫ್ರಂಟ್ಮನ್ ಟ್ರಾವೀ ಮೆಕಾಯ್y ರೊಡನೆ ಸಂಧಿಸುತ್ತಿದ್ದರು; ಅವರನ್ನು ಪೆರಿಯ ನ್ಯೂ ಯಾರ್ಕ್ ನ ರೆಕಾರ್ಡಿಂಗ್ ಸ್ಟುಡಿಯೋ ದಲ್ಲಿ ಆಗೊಮ್ಮೆ, ಈಗೊಮ್ಮೆ ಎಂದೇ ಹಲವಾರು ವರ್ಷಗಳ ಕಾಲ ಭೇಟಿಯಾದರು. ಪೆರಿ ಮತ್ತು ಮೆಇಆಯ್ ೨೦೦೮ ರಲ್ಲಿ ದೂರ ಸರಿದರು.
ಪೆರಿ ಬ್ರಿಟಿಷ್ ಹಾಸ್ಯಗಾರ ರಸೆಲ್ ಬ್ರ್ಯಾಂಡ್ ರನ್ನು ಮೊದಲ ಬಾರಿಗೆ ೨೦೦೮ ರ ಬೇಸಿಗೆಯಲ್ಲಿ ಪೆರಿ ಬ್ರ್ಯಾಂಡ್ ರ ಚಿತ್ರವಾದ ಗೆಟ್ ಹಿಮ್ ಟು ದ ಗ್ರೀಕ್ ನಲ್ಲಿ ಒಂದು ಸಣ್ಣ ಪಾತ್ರವನ್ನು ಮಾಡುವ ಸಂದರ್ಭದಲ್ಲಿ ಭೇಟಿಯಾದರು. ಸೆಪ್ಟೆಂಬರ್ ೨೦೦೯ ರಲ್ಲಿ ಮತ್ತೆ ಭೇಟಿಯಾದ ನಂತರ ಇಬ್ಬರೂ ಡೇಟಿಂಗ್ ಅರಂಭಿಸಿದರು ; ಇವರು ಎರಡನೆಯ ಬಾರಿ ಭೇಟಿಯಾದುದುMTV ವಿಡಿಯೋ ಮ್ಯೂಸಿಕ್ ಅವಾರ್ಡ್ಸ್ ಸಂದರ್ಭದಲ್ಲಿ. ಅಲ್ಲಿ ಅತಿಥೇಯರಾಗಿದ್ದ ಬ್ರ್ಯಾಂಡ್ "ಕೇಟಿ ಪೆರಿ ಯಾವುದೇ ಪ್ರಶಸ್ತಿ ಗೆಲ್ಲಲಿಲ್ಲ ಹಾಗೂ ಅವರು ನಾನು ಇಳಿದುಕೊಂಡಿರುವ ಹೊಟೆಲ್ ನಲ್ಲೇ ತಂಗಿದ್ದಾರೆ, ಆದ್ದರಿಂದ ಅವರಿಗೆ ಅಳಲು ಒಂದು ಭುಜ ಬೇಕಿದೆ. ಒಂದು ರೀತಿಯಲ್ಲಿ, ಈ ರಾತ್ರಿಯ ನಿಜವಾದ ಜಯಶಾಲಿ ನಾನೇ" ಎಂದರು. ಈರ್ವರೂr ೨೦೦೯ ರಲ್ಲಿ ಭಾರತದಲ್ಲಿ ರಜೆಯ ದಿನಗಳನ್ನು ಕಳೆಯುತ್ತಿದ್ದಾಗ ನಿಶ್ಚಿತಾರ್ಥವನ್ನು ಮಾಡಿಕೊಂಡರು. ಜುಲೈ ೨೦೧೦ ರ ಯೂಟ್ಯೂಬ್ ಸಂದರ್ಶನದಲ್ಲಿ ಪೆರಿ ಬ್ರ್ಯಾಂಡ್ "ಪರಿಪೂರ್ಣ" ತಂದೆಯಾಗುವರು ಎಂದು ಹೇಳಿದರು. ಬ್ರ್ಯಾಂಡ್ ರನ್ನು ಲಗ್ನವಾದನಂತರ ತಾನು ಉಭಯ ಬ್ರಿಟಿಷ್ ಪೌರತ್ವವನ್ನು ಹೊಂದಲು ಯೋಚಿಸಿರುವುದಾಗಿ ಪೆರಿ ಹೇಳಿದರು. "ನಾನು ಮಾಡುವ ಮೊಟ್ಟ ಮೊದಲ ಕೆಲಸಗಳಲ್ಲಿ ಒಂದೆಂದರೆ ಉಭಯ ಪೌರತ್ವಕ್ಕೆ ಅರ್ಜಿ ಸಲ್ಲಿಸುವುದು. ಅದರ ಬಗ್ಗೆ ನಾನೊಂದು ಪರೀಕ್ಷೆಗೆ ಒಳಗಾಗಬೇಕೋ ಇಲ್ಲವೋ ಎಂಬುದು ತಿಳಿದಿಲ್ಲ, ಏಕೆಂದರೆ ಅದರ ಬಗ್ಗೆ ಗಮನ ನೀಡಲು ನನಗೆ ಪುರುಸೊತ್ತಿಲ್ಲ. ಆದರೆ ಇಂಗ್ಲೆಂಡ್ ನನಗೆ ಎರಡನೆಯ ಮನೆಯಿದ್ದಂತೆ" ಎಂದರು ಪೆರಿ. ಪೆರಿ ಮತ್ತು ಬ್ರ್ಯಾಂಡ್ ಅಕ್ಟೋಬರ್ ೨೩, ೨೦೧೦ ರಂದು ಸಾಂಪ್ರದಾಯಿಕ ಹಿಂದೂ ಪದ್ಧತಿ ಯ ಪ್ರಕಾರ ರತ್ನಾಂಭೋರ್ ಹುಲಿ ಸಂರಕ್ಷಣಾ ವನದ ಬಳಿ, ಭಾರತದ ರಾಜಾಸ್ತಾನದಲ್ಲಿ, ಬ್ರ್ಯಾಂಡ್ 'ನನ್ನನ್ನು ವರಿಸುವೆಯಾ?' ಎಂದು ಕೇಳಿದ್ದ ಸ್ಥಳದಲ್ಲೇ ಮದುವೆಯಾದರು.
ಬಾಹ್ಯ ಕೊಂಡಿಗಳು‌‌
ವರ್ಗ:1984ರಲ್ಲಿ ಜನಿಸಿದವರು ವರ್ಗ:ಪ್ರಸ್ತುತದಲ್ಲಿರುವ ಜನರು ವರ್ಗ:2000ರ ದಶಕದ ಗಾಯಕ/ಕಿಯರು ವರ್ಗ:2010ರ ದಶಕದ ಗಾಯಕರು ವರ್ಗ:21ನೆಯ-ಶತಮಾನದ ನಟರು ವರ್ಗ:ಕ್ಯಾಲಿಪೊರ್ನಿಯಾದಿಂದ ನಟರು ವರ್ಗ:ಅಮೆರಿಕದ ಬ್ಲಾಗರ್‌ಗಳು ವರ್ಗ:ಅಮೆರಿಕಾದ ಕ್ರಿಶ್ಚಿಯನ್ನರು ವರ್ಗ:ಅಮೆರಿಕದ ಕಾಂಟ್ರಾ ಅಲ್ಟೋಗಳು ವರ್ಗ:ಅಮೆರಿಕ ದ ನಾಟ್ಯ ಸಂಗೀತಗಾರರು ವರ್ಗ:ಅಮೆರಿಕ ಮಹಿಳಾ ಗಿಟಾರ್ ವಾದಕರು ವರ್ಗ:ಅಮೆರಿಕದ ಪಾಪ್ ಗಾಯಕಿಯರು ವರ್ಗ:ಅಮೆರಿಕನ್ ಚಲನಚಿತ್ರ ನಟರು ವರ್ಗ:ಜರ್ಮನ್ ಸಂಜಾತ ಅಮೆರಿಕನ್ ಸಂಗೀತಗಾರರು ವರ್ಗ:ಜರ್ಮನ್ ಪೀಳಿಗೆಯ ಅಮೇರಿಕ ಜನರು ವರ್ಗ:ಪೋರ್ಚುಗೀಸ್ ಸಂಜಾತ ಅಮೆರಿಕದ ಜನರು ವರ್ಗ:ಅಮೆರಿಕದ ಪಾಪ್ ರಾಕ್ ಗಾಯಕರು ವರ್ಗ:ಅಮೆರಿಕದ ಪಾಪ್ ಗಾಯಕ-ಗೀತರಚನಕಾರರು ವರ್ಗ:ಅಮೆರಿಕ ದ ಗಾಯಕ-ಗೀತರಚನಕಾರರು ವರ್ಗ:ಅಮೆರಿಕದ ಕಂಠದಾನ ಕಲಾವಿದರು ವರ್ಗ:ಬ್ರಿಟ್‌ (BRIT) ಪ್ರಶಸ್ತಿ ವಿಜೇತರು ವರ್ಗ:ಕ್ಯಾಪಿಟೋಲ್ ರೆಕಾರ್ಡ್ಸ್‌ ಕಲಾವಿದರು ವರ್ಗ:ಇಂಗ್ಲಿಷ್ -ಭಾಷೆಯ ಗಾಯಕರು ವರ್ಗ:ರಾಕ್ ಹಾಡುಗಾರ್ತಿಯರು ವರ್ಗ:ಕ್ಯಾಲಿಫೋರ್ನಿಯಾದ ಸಂಗೀತಗಾರರು ವರ್ಗ:ಸಾಂತಾ ಬಾರ್ಬರಾ, ಕ್ಯಾಲಿಫೋರ್ನಿಯಾದ ಕನ ವರ್ಗ:ಕ್ಯಾಲಿಫೋರ್ನಿಯಾದ ಹಾಡುಗಾರರು ವರ್ಗ:ದಿಎಕ್ಸ್ ಫ್ಯಾಕ್ಟರ್‌ ತೀರ್ಪುಗಾರರು ವರ್ಗ:ಕೇಟಿ ಪೆರಿ ವರ್ಗ:ಪಾಶ್ಚಾತ್ಯ ಸಂಗೀತಗಾರರು ವರ್ಗ:ಹಾಲಿವುಡ್ ಚಲನಚಿತ್ರ ಕಲಾವಿದರು
ಸಂತಾಲಿ ಭಾಷೆ
ಸಂತಾಲಿ ( ಓಲ್ ಚಿಕಿ : ᱥᱟᱱᱛᱟᱲᱤ ),ಸಂಥಾಳಿ  ಎಂದೂ ಸಹ ಕರೆಯಲ್ಪಡುವ ಈ ಭಾಷೆಯು ಹೊ ಮತ್ತು  ಮುಂಡಾರಿಗಳಿಗೆ ಸಂಬಂಧಿಸಿದ ಆಸ್ಟ್ರೋಸಿಯಾಟಿಕ್ ಭಾಷೆಗಳ ಮುಂಡಾ  ಉಪಕುಟುಂಬಗಳಲ್ಲಿ ಹೆಚ್ಚು  ವ್ಯಾಪಕವಾಗಿ ಮಾತನಾಡಲ್ಪಡುವ ಭಾಷೆಯಾಗಿದೆ; ಈ ಭಾಷೆಯು ಮುಖ್ಯವಾಗಿ ಅಸ್ಸಾಂ, ಬಿಹಾರ, ಜಾರ್ಖಂಡ್, ಮಿಜೋರಾಂ, ಒರಿಸ್ಸಾ, ತ್ರಿಪುರಾ ಮತ್ತು ಪಶ್ಚಿಮ ಬಂಗಾಳ ಗಳಲ್ಲಿ ಮಾತನಾಡಲ್ಪಡುತ್ತದೆ. ಸಂತಾಲಿ ಭಾಷೆಯು ಭಾರತೀಯ ಸಂವಿಧಾನದ ಎಂಟನೇ ಪರಿಚ್ಛೆದದ ಪ್ರಕಾರ ಮಾನ್ಯತೆಯನ್ನು ಪಡೆದ ಭಾರತದ ಪ್ರಾದೇಶಿಕ ಭಾಷೆಯಾಗಿದೆ. ಸಂತಾಲಿಯನ್ನು ಭಾರತ, ಬಾಂಗ್ಲಾದೇಶ, ಭೂತಾನ್ ಮತ್ತು ನೇಪಾಳದಲ್ಲಿ ಸುಮಾರು ೭.೬ ಮಿಲಿಯನ್ ಅಷ್ಟು ಜನರು ಮಾತನಾಡುತ್ತಾರೆ ಹಾಗೂ ಈ ಭಾಷೆಯು ವಿಯೆಟ್ನಾಮೀಸ್ ಮತ್ತು ಖಮೇರ್ ನಂತರದ ಮೂರನೇ ಅತಿ ಹೆಚ್ಚು ಮಾತನಾಡುವ ಆಸ್ಟ್ರೋಸಿಯಾಟಿಕ್ ಭಾಷೆಯಾಗಿದೆ.
೧೯೨೫ ರಲ್ಲಿ ಪಂಡಿತ್ ರಘುನಾಥ್ ಮುರ್ಮು ಅವರು ಓಲ್ ಚಿಕಿಯನ್ನು ಅಭಿವೃದ್ಧಿಪಡಿಸುವವರೆಗೂ ಸಂತಾಲಿ ಭಾಷೆಯು ಒಂದು ಪ್ರಮುಖ ಮೌಖಿಕ ಭಾಷೆಯಾಗಿತ್ತು.ಇತರೆ ಇಂಡಿಕ್ ಲಿಪಿಗಳ ಯಾವುದೇ ಪಠ್ಯಕ್ರಮದ ಗುಣಲಕ್ಷಣಗಳನ್ನು ಹಂಚಿಕೊಳ್ಳದೆ ಓಲ್ ಚಿಕಿಯು ವರ್ಣಮಾಲೆಯಾಗಿದೆ, ಮತ್ತು ಭಾರತದಲ್ಲಿ ಈಗ ಸಂತಾಲಿಯನ್ನು ಬರೆಯಲು ವ್ಯಾಪಕವಾಗಿ ಬಳಸಲಾಗುತ್ತದೆ.
ಇತಿಹಾಸ
ಭಾಷಾಶಾಸ್ತ್ರಜ್ಞ ಪಾಲ್ ಸಿಡ್ವೆಲ್ ಅವರ ಪ್ರಕಾರ ಇಂಡೋ-ಆರ್ಯನ್ ಒಡಿಶಾಗೆ ವಲಸೆ ಬಂದ ನಂತರ ಸುಮಾರು ೪೦೦೦ ವರ್ಷಗಳ ಹಿಂದೆ ಮುಂಡಾ ಭಾಷೆಗಳು ಇಂಡೋಚೈನಾದಿಂದ ಒಡಿಶಾ ತೀರಕ್ಕೆ ಬಂದಿರಬಹುದು.
ಹತ್ತೊಂಬತ್ತನೇ ಶತಮಾನದವರೆಗೂ ಸಂತಾಲಿಗೆ ಲಿಖಿತ ಭಾಷೆ ಇರಲಿಲ್ಲ ಮತ್ತು ಎಲ್ಲಾ ಹಂಚಿದ ಜ್ಞಾನವು ಬಾಯಿಂದ ಬಾಯಿಗೆ ಪೀಳಿಗೆಯಿಂದ ಪೀಳಿಗೆಗೆ ಹರಡಿತು. ಭಾರತದ ಭಾಷೆಗಳ ಅಧ್ಯಯನದಲ್ಲಿ ಯುರೋಪಿಯನ್ನರ ಆಸಕ್ತಿಯು ಸಂತಾಲಿ ಭಾಷೆಯನ್ನು ದಾಖಲಿಸುವ ಮೊದಲ ಪ್ರಯತ್ನಗಳಿಗೆ ಕಾರಣವಾಯಿತು. ಬಂಗಾಳಿ, ಒಡಿಯಾ ಮತ್ತು ರೋಮನ್ ಲಿಪಿಗಳನ್ನು ೧೮೬೦ ರ ದಶಕಕ್ಕೂ ಮುನ್ನವೇ ಯುರೋಪಿನ ಮಾನವಶಾಸ್ತ್ರಜ್ಞರು, ಜಾನಪದ ತಜ್ಞರು ಮತ್ತು ಎ.ಆರ್. ಕ್ಯಾಂಪ್‌ಬೆಲ್, ಲಾರ್ಸ್ ಸ್ಕ್ರೆಫ್ಸ್‌ರುಡ್ ಮತ್ತು ಪಾಲ್ ಬೋಡಿಂಗ್ ಸೇರಿದಂತೆ ಮಿಷನರಿಗಳು ಸಂತಾಲಿಯನ್ನು ಬರೆಯಲು ಬಳಸಿದರು. ಅವರ ಪ್ರಯತ್ನಗಳು ಸಂತಾಲಿ ನಿಘಂಟುಗಳು, ಜಾನಪದ ಕಥೆಗಳ ಆವೃತ್ತಿಗಳು ಮತ್ತು ಭಾಷೆಯ ರೂಪವಿಜ್ಞಾನ, ವಾಕ್ಯರಚನೆ ಮತ್ತು ಉಚ್ಚಾರಣಾ ರಚನೆಯ ಅಧ್ಯಯನಕ್ಕೆ ಕಾರಣವಾಯಿತು.
ಓಲ್ ಚಿಕಿ ಲಿಪಿಯನ್ನು ಸಾಂತಾಲಿಗಾಗಿ ೧೯೨೫ ರಲ್ಲಿ ಮಯೂರ್ಭಂಜ್ ಕವಿ ರಘುನಾಥ್ ಮುರ್ಮು ರಚಿಸಿದರು ಮತ್ತು ಮೊದಲು ೧೯೩೯ ರಲ್ಲಿ ಪ್ರಚಾರ ಮಾಡಿದರು.
ಓಲ್ ಚಿಕಿಯನ್ನು ಸಂತಾಲಿ ಲಿಪಿಯಾಗಿ ಸಂತಾಲ್ ಸಮುದಾಯಗಳಲ್ಲಿ ವ್ಯಾಪಕವಾಗಿ ಸ್ವೀಕರಿಸಲಾಗಿದೆ. ಪ್ರಸ್ತುತ ಪಶ್ಚಿಮ ಬಂಗಾಳ, ಒಡಿಶಾ ಮತ್ತು ಜಾರ್ಖಂಡ್‌ನಲ್ಲಿ ಓಲ್ ಚಿಕಿ ಸಂತಾಲಿ ಸಾಹಿತ್ಯ ಮತ್ತು ಭಾಷೆಯ ಅಧಿಕೃತವಾದ ಲಿಪಿಯಾಗಿದೆ. ಆದಾಗ್ಯೂ, ಬಾಂಗ್ಲಾದೇಶದ ಬಳಕೆದಾರರು ಸಂತಾಲಿ ಬದಲಿಗೆ ಬಂಗಾಳಿ ಲಿಪಿಯನ್ನು ಬಳಸುತ್ತಾರೆ
ಭೌಗೋಳಿಕ ವಿತರಣೆ
ಸಂತಾಲಿ ಭಾಷಿಕರ ಉನ್ನತ ಸಾಂದ್ರತೆಗಳು ಭಾಗಲ್ಪುರ ಮತ್ತು ಮುಂಗೇರ್ ಬಿಹಾರದ ಆಗ್ನೇಯ ಜಿಲ್ಲೆಗಳಲ್ಲಿ, ಜಾರ್ಖಂಡ್‌ನ ಹಜಾರಿಬಾಗ್ ಮತ್ತು ಮನ್‌ಭೂಮ್ ಜಿಲ್ಲೆಗಳಲ್ಲಿ , ಪಶ್ಚಿಮ ಬಂಗಾಳದ ಪಾಸ್ಚಿಮ್ ಮದಿನಿಪುರ, ಜಾರ್ಗ್ರಾಮ್, ಪುರುಲಿಯಾ, ಬಂಕುರಾ ಮತ್ತು ಬಿರ್ಭುಮ್ ಜಿಲ್ಲೆಗಳಲ್ಲಿ ಮತ್ತು ಒಡಿಶಾದ ಬಾಲಸೋರ್ ಮತ್ತು ಮಯೂರ್ಭಂಜ್ ಜಿಲ್ಲೆಗಳಲ್ಲಿವೆ. ಸಂತಾಲಿ ಭಾಷಿಕರು ಅಸ್ಸಾಂ, ಮಿಜೋರಾಂ ಮತ್ತು ತ್ರಿಪುರ ರಾಜ್ಯಗಳಲ್ಲಿದ್ದಾರೆ.
ಭಾರತ, ಬಾಂಗ್ಲಾದೇಶ, ಭೂತಾನ್ ಮತ್ತು ನೇಪಾಳದಾದ್ಯಂತ ಏಳು ದಶಲಕ್ಷಕ್ಕೂ ಹೆಚ್ಚು ಜನರು ಸಂತಾಲಿಯನ್ನು ಮಾತನಾಡುತ್ತಿದ್ದರು ಹಾಗೂ ಅದನ್ನು ಮಾತನಾಡುವವರು ಭಾರತದಲ್ಲಿ ಭಾರತದಲ್ಲಿ ಹೆಚ್ಚಿನ ಸಂಖ್ಯೆಯಲ್ಲಿ ವಾಸಿಸುತ್ತಿದ್ದಾರೆ. ೨೦೦೧ ರ ಜನಗಣತಿಯಲ್ಲಿ ಜಾರ್ಖಂಡ್ (೨.೮ ದಶಲಕ್ಷ), ಪಶ್ಚಿಮ ಬಂಗಾಳ (೨.೨ ದಶಲಕ್ಷ), ಒಡಿಶಾ (೦.೭೦ ದಶಲಕ್ಷ), ಬಿಹಾರ (೦.೩೯ ದಶಲಕ್ಷ), ಅಸ್ಸಾಂ (0.೨೪ ದಶಲಕ್ಷ), ಮತ್ತು ಮಿಜೋರಾಂ, ಅರುಣಾಚಲ ಪ್ರದೇಶ ಮತ್ತು ತ್ರಿಪುರಗಳಲ್ಲಿ ಒಂದಷ್ಟು ಜನರು ಸಂತಾಲಿಯನ್ನು ಮಾತನಾಡುವವರಿದ್ದಾರೆ.
ಅಧಿಕೃತ ಸ್ಥಿತಿ
ಭಾರತದ ೨೨ ನಿಗದಿತ ಭಾಷೆಗಳಲ್ಲಿ ಸಂತಾಲಿಯೂ ಕೂಡ ಒಂದು.
ಉಪಭಾಷೆಗಳು
ಸಂತಾಲಿಯ ಉಪಭಾಷೆಗಳಲ್ಲಿ ಕಮರಿ-ಸಂತಾಲಿ, ಕರ್ಮಲಿ (ಖೋಲ್), ಲೋಹರಿ-ಸಂತಾಲಿ, ಮಹಾಲಿ, ಮಾಂ hi ಿ(ಮಾಂಜ್ಹಿ), ಪಹರಿಯಾಗಳು ಸೇರಿವೆ.
ವ್ಯಂಜನಗಳು
ಸಂತಾಲಿಯು ೨೧ ವ್ಯಂಜನಗಳನ್ನು ಹೊಂದಿದೆ. ಕೆಳಗಿನ ಕೋಷ್ಟಕದಲ್ಲಿ ಅವುಗಳನ್ನು ನೀಡಲಾಗಿದೆ. ಆದರೆ ಆವರಣದಲ್ಲಿ ನೀಡಲಾಗಿರುವ ಇಂಡೋ-ಆರ್ಯನ್ನ ಎರಲು ಪದಗಳಲ್ಲಿ ಬರುವ ೧೦ ಮಹಾಪ್ರಾಣಗಳನ್ನು ಗಣನೆಗೆ ತೆಗೆದುಕೊಂಡಿಲ್ಲ.
ಸ್ಥಳೀಯ ಪದಗಳಲ್ಲಿ, ಧ್ವನಿರಹಿತ ಮತ್ತು ಧ್ವನಿ ನಿಲುಗಡೆಗಳ ನಡುವಿನ ವಿರೋಧವು ಪದ-ಅಂತಿಮ ಸ್ಥಾನದಲ್ಲಿ ತಟಸ್ಥಗೊಳ್ಳುತ್ತದೆ. ಒಂದು ವಿಶಿಷ್ಟವಾದ ಮುಂಡಾ ವೈಶಿಷ್ಟ್ಯವೆಂದರೆ ಪದ-ಅಂತಿಮ ನಿಲುಗಡೆಗಳನ್ನು "ಪರಿಶೀಲಿಸಲಾಗಿದೆ", ಅಂದರೆ ಗ್ಲೋಟಲೈಸ್ಡ್ ಮತ್ತು ಬಿಡುಗಡೆಯಾಗಿಲ್ಲ ಎಂದರ್ಥ.
ಸ್ವರಗಳು
ಸಂತಾಲಿಯಲ್ಲಿ ಅನುನಾಸಿಕವಲ್ಲದ ಎಂಟು ಮತ್ತು ಆರು ಅನುನಾಸಿಕ ಸ್ವರಗಳಿವೆ. ಇಲ್ಲಿ ಹಲವಾರು ಡಿಫ್‌ಥಾಂಗ್‌ಗಳಿವೆ.
ರೂಪವಿಜ್ಞಾನ
ಎಲ್ಲಾ ಮುಂಡಾ ಭಾಷೆಗಳಂತೆಯೇ ಸಂತಾಲಿಯೂ ಒಂದು ಪ್ರತ್ಯಯ ಒಟ್ಟುಗೂಡಿಸುವ ಭಾಷೆಯಾಗಿದೆ.
ಸಂಖ್ಯೆ
ಮೂರು ಸಂಖ್ಯೆಗಳನ್ನು ಪ್ರತ್ಯೇಕಿಸಲಾಗಿದೆ: ಏಕವಚನ, ಉಭಯ ಮತ್ತು ಬಹುವಚನ.
ಸ್ವಾಧೀನ
೧ ನೇ ವ್ಯಕ್ತಿ -ɲ, ೨ ನೇ ವ್ಯಕ್ತಿಯ -m , ೩ ನೇ ವ್ಯಕ್ತಿ -t: ಸಂತಾಲಿಯು ರಕ್ತ ಸಂಬಂಧಿಗಳೂ ಮಾತ್ರ ಬಳಸಲಾಗುವ ಸ್ವಾಮ್ಯಸೂಚಕ ಪ್ರತ್ಯಯಗಳನ್ನು ಹೊಂದಿದೆ. ಪ್ರತ್ಯಯಗಳು ಮಾಲೀಕರ ಸಂಖ್ಯೆಯನ್ನು ಪ್ರತ್ಯೇಕಿಸುವುದಿಲ್ಲ.
ಉಚ್ಚಾರಗಳು
ಸಂತಾಲಿಯಲ್ಲಿನ ವೈಯಕ್ತಿಕ ಸರ್ವನಾಮಗಳು ಅಂತರ್ಗತ ಮತ್ತು ವಿಶೇಷವಾದ ಮೊದಲ ವ್ಯಕ್ತಿ ಮತ್ತು ಅನಾಫೊರಿಕ್ ಮತ್ತು ಪ್ರದರ್ಶಕ ಮೂರನೇ ವ್ಯಕ್ತಿಯನ್ನು ಪ್ರತ್ಯೇಕಿಸುತ್ತವೆ. ಪ್ರಶ್ನಾರ್ಹ ಸರ್ವನಾಮಗಳು ಅನಿಮೇಟ್ ('ಯಾರು?') ಮತ್ತು ನಿರ್ಜೀವ ('ಏನು?') ಮತ್ತು ರೆಫರೆನ್ಷಿಯಲ್ ('ಇದು?') ಮತ್ತು ಉಲ್ಲೇಖಿತವಲ್ಲದ ವಿಭಿನ್ನ ರೂಪಗಳನ್ನು ಹೊಂದಿವೆ. ಅನಿರ್ದಿಷ್ಟ ಸರ್ವನಾಮಗಳು: ಪ್ರದರ್ಶನಗಳು ಮೂರು ಡಿಗ್ರಿ ಡಿಕ್ಸಿಸ್ (ಪ್ರಾಕ್ಸಿಮೇಟ್, ಡಿಸ್ಟಲ್, ರಿಮೋಟ್) ಮತ್ತು ಸರಳ ('ಇದು', 'ಅದು', ಇತ್ಯಾದಿ) ಮತ್ತು ನಿರ್ದಿಷ್ಟ ('ಕೇವಲ ಇದು', 'ಕೇವಲ') ರೂಪಗಳನ್ನು ಪ್ರತ್ಯೇಕಿಸುತ್ತವೆ. ಸಂಖ್ಯೆಗಳು
ಸಂಖ್ಯೆಗಳು
ಮೂಲ ಕಾರ್ಡಿನಲ್ ಸಂಖ್ಯೆಗಳು (ಲ್ಯಾಟಿನ್ ಲಿಪಿ ಐಪಿಎಗೆ ನಕಲು ಮಾಡಲಾಗಿದೆ) : ಅಂಕಿಗಳನ್ನು ಸಂಖ್ಯಾ ವರ್ಗೀಕರಣಕಾರರೊಂದಿಗೆ ಬಳಸಲಾಗುತ್ತದೆ. ಮೊದಲ ವ್ಯಂಜನ ಮತ್ತು ಸ್ವರವನ್ನು ಪುನರಾವರ್ತಿಸುವ ಮೂಲಕ ವಿತರಣಾ ಅಂಕಿಗಳನ್ನು ರಚಿಸಲಾಗುತ್ತದೆ, ಉದಾ. ಬಾಬರ್ 'ತಲಾ ಎರಡು'.
ಕ್ರಿಯಾಪದಗಳು
ಸಂತಾಲಿಯಲ್ಲಿನ ಕ್ರಿಯಾಪದಗಳು ಉದ್ವಿಗ್ನತೆ, ಅಂಶ ಮತ್ತು ಮನಸ್ಥಿತಿ, ಧ್ವನಿ ಮತ್ತು ವಿಷಯದ ವ್ಯಕ್ತಿ ಮತ್ತು ಸಂಖ್ಯೆಗೆ ಕಾರಣವಾಗುತ್ತವೆ.
ವಸ್ತು ಗುರುತುಗಳು
ಪ್ರೋಮೋನಿನಲ್ ಆಬ್ಜೆಕ್ಟ್‌ಗಳೊಂದಿಗಿನ ಪರಿವರ್ತಕ ಕ್ರಿಯಾಪದಗಳು ಸಂಯೋಜಿತ ವಸ್ತು ಗುರುತುಗಳನ್ನು ತೆಗೆದುಕೊಳ್ಳುತ್ತವೆ.
ಸಿಂಟ್ಯಾಕ್ಸ್
ಸಂತಾಲಿಯು ಒಂದು ಎಸ್‌ಒವಿ ಭಾಷೆಯಾಗಿದ್ದರೂ ವಿಷಯಗಳನ್ನು ಮುಂದಿಡಬಹುದು.
ಇತರ ಭಾಷೆಗಳ ಮೇಲೆ ಪ್ರಭಾವ
ಆಸ್ಟ್ರೋಸಿಯಾಟಿಕ್ ಕುಟುಂಬಕ್ಕೆ ಸೇರಿದ ಸಂತಾಲಿಯು ತನ್ನ ವಿಶಿಷ್ಟ ಗುರುತನ್ನು ಉಳಿಸಿಕೊಂಡಿದೆ ಮತ್ತು ಇಂಡೋ-ಆರ್ಯನ್ ಕುಟುಂಬಕ್ಕೆ ಸೇರಿದ ಭಾಷೆಗಳೊಂದಿಗೆ ಬಂಗಾಳ, ಒಡಿಶಾ, ಜಾರ್ಖಂಡ್ ಮತ್ತು ಇತರ ರಾಜ್ಯಗಳಲ್ಲಿ ಸಹಬಾಳ್ವೆಯನ್ನು ಹೊಂದಿದೆ. ಈ ಸಂಬಂಧವನ್ನು ಸಾಮಾನ್ಯವಾಗಿ ಅಂಗೀಕರಿಸಲಾಗುತ್ತದೆ ಆದರೆ ಅನೇಕ ಅಡ್ಡ-ಪ್ರಶ್ನೆಗಳು ಮತ್ತು ಒಗಟುಗಳಿರುತ್ತವೆ.
ಸಂತಾಲಿ ಮತ್ತು ಇತರ ಭಾರತೀಯ ಭಾಷೆಗಳ ನಡುವೆ ಸಾಲ ಪಡೆಯುವುದನ್ನು ಇನ್ನೂ ಸಂಪೂರ್ಣವಾಗಿ ಅಧ್ಯಯನ ಮಾಡಲಾಗಿಲ್ಲ. ಪಾಶ್ಚಿಮಾತ್ಯ ಹಿಂದಿಯಂತಹ ಆಧುನಿಕ ಭಾರತೀಯ ಭಾಷೆಗಳಲ್ಲಿ ಮಿಡ್‌ಲ್ಯಾಂಡ್ ಪ್ರಾಕೃತ ಸೌರಸೇನಿಯಿಂದ ವಿಕಾಸದ ಹಂತಗಳನ್ನು ಸ್ಪಷ್ಟವಾಗಿ ಕಂಡುಹಿಡಿಯಬಹುದು. ಬಂಗಾಳಿಯ ವಿಷಯದಲ್ಲಿ ಇಂತಹ ವಿಕಾಸದ ಹಂತಗಳು ಯಾವಾಗಲೂ ಸ್ಪಷ್ಟವಾಗಿರುವುದಿಲ್ಲ ಮತ್ತು ವಿಭಿನ್ನವಾಗಿರುವುದಿಲ್ಲ ಹಾಗೂ ಬಂಗಾಳಿಯ ಅಗತ್ಯ ಗುಣಲಕ್ಷಣಗಳನ್ನು ರೂಪಿಸಿದ ಇತರ ಪ್ರಭಾವಗಳನ್ನೂ ನೋಡಬೇಕಾಗಿದೆ. <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (June 2019)">ಉಲ್ಲೇಖದ ಅಗತ್ಯವಿದೆ  ] ಈ ಕ್ಷೇತ್ರದಲ್ಲಿ ಗಮನಾರ್ಹವಾದ ಕೆಲಸವನ್ನು ೧೯೬೦ ರ ದಶಕದಲ್ಲಿ ಭಾಷಾಶಾಸ್ತ್ರಜ್ಞ ಬೈಮ್ಕೆಸ್ ಚಕ್ರವರ್ತಿ ಪ್ರಾರಂಭಿಸಿದರು. ಆಸ್ಟ್ರೊಸಿಯಾಟಿಕ್ ಕುಟುಂಬವನ್ನು, ವಿಶೇಷವಾಗಿ ಸಂತಾಲಿ ಅಂಶಗಳನ್ನು ಬೆಂಗಾಲಿಗೆ ಸೇರಿಸುವ ಸಂಕೀರ್ಣ ಪ್ರಕ್ರಿಯೆಯನ್ನು ಚಕ್ರವರ್ತಿ ತನಿಖೆ ಮಾಡಿದರು. ಅವರು ಸಂತಾಲಿಯ ಮೇಲೆ ಬಂಗಾಳಿಯ ಅತಿಯಾದ ಪ್ರಭಾವವನ್ನು ತೋರಿಸಿದರು. ಅವರ ಸೂತ್ರೀಕರಣಗಳು ಎರಡೂ ಭಾಷೆಗಳ ಎಲ್ಲಾ ಅಂಶಗಳ ಮೇಲೆ ದ್ವಿಮುಖ ಪ್ರಭಾವಗಳ ವಿವರವಾದ ಅಧ್ಯಯನವನ್ನು ಆಧರಿಸಿವೆ ಮತ್ತು ಭಾಷೆಗಳ ವಿಶಿಷ್ಟ ಲಕ್ಷಣಗಳನ್ನು ಹೊರತರುವಲ್ಲಿ ಪ್ರಯತ್ನಿಸುತ್ತವೆ. ಈ ಪ್ರದೇಶದಲ್ಲಿ ಹೆಚ್ಚಿನ ಸಂಶೋಧನೆಗಳನ್ನು ನಿರೀಕ್ಷಿಸಲಾಗಿದೆ.
ಖ್ಯಾತ ಭಾಷಾಶಾಸ್ತ್ರಜ್ಞ ಖುದಿರಾಮ್ ದಾಸ್ ಅವರ ' ಸಂತಾಲಿ ಬಾಂಗ್ಲಾ ಸಮಾಸಬ್ದ সাঁওতালি বাংলা সমশব্দ অভিধান  ' ( সাঁওতালি বাংলা সমশব্দ অভিধান ), ಬಂಗಾಳಿಯ ಮೇಲೆ ಸಂತಾಲಿ ಭಾಷೆಯ ಪ್ರಭಾವವನ್ನು ಕೇಂದ್ರೀಕರಿಸುವ ಪುಸ್ತಕ ಮತ್ತು ಈ ವಿಷಯದ ಕುರಿತು ಹೆಚ್ಚಿನ ಸಂಶೋಧನೆಗೆ ಒಂದು ಆಧಾರವನ್ನು ಒದಗಿಸುತ್ತದೆ. ' ಬಾಂಗ್ಲಾ ಸಂತಾಲಿ ಭಾಷಾ ಸಂಪರ್ಕ ( বাংলা সাঁওতালী ভাষা-সম্পর্ক ),ಇಲ್ಲಿ ಅವರು ಬರೆದ ಇ-ಬುಕ್ ಸ್ವರೂಪದಲ್ಲಿನ ಪ್ರಬಂಧಗಳ ಸಂಗ್ರಹವಾಗಿದೆ ಮತ್ತು ಬಂಗಾಳಿ ಮತ್ತು ಸಂತಾಲಿ ಭಾಷೆಗಳ ನಡುವಿನ ಸಂಬಂಧದ ಬಗ್ಗೆ ಭಾಷಾಶಾಸ್ತ್ರಜ್ಞ ಸುನೀತಿ ಕುಮಾರ್ ಚಟರ್ಜಿಗೆ ಸಮರ್ಪಿಸಲಾಗಿದೆ.
ಸಂತಾಲಿಯ ಮಹತ್ವ
ಕಾಲೇಜುಗಳು ಮತ್ತು ವಿಶ್ವವಿದ್ಯಾಲಯಗಳಲ್ಲಿ ಉಪನ್ಯಾಸಕರಿಗೆ ಭಾಷೆಯನ್ನು ಬಳಸಲು ಅನುವು ಮಾಡಿಕೊಡುವ ಸಲುವಾಗಿ ರಾಷ್ಟ್ರೀಯ ಅರ್ಹತಾ ಪರೀಕ್ಷೆಯಲ್ಲಿ ಭಾಷೆಯನ್ನು ಪರಿಚಯಿಸಲು ವಿಶ್ವವಿದ್ಯಾಲಯದ ಧನಸಹಾಯ ಆಯೋಗವು ೨೦೧೦ ರ ಡಿಸೆಂಬರ್ ನಲ್ಲಿ ನಿರ್ಧರಿಸಿದಾಗ ಸಂತಾಲಿಯನ್ನು ಗೌರವಿಸಲಾಯಿತು.
ಬಾಹ್ಯ ಲಿಂಕ್‌ಗಳು
ವರ್ಗ:ಭಾಷೆಗಳು ವರ್ಗ:ಭಾಷೆ ವರ್ಗ:ಭಾಷಾ ಕುಟುಂಬಗಳು ವರ್ಗ:ಭಾಷಾ ವಿಜ್ಞಾನ ವರ್ಗ:ಭಾರತ ವರ್ಗ:ಭಾರತದ ಸಂವಿಧಾನ ವರ್ಗ:ಭಾರತೀಯ ಭಾಷೆಗಳು ವರ್ಗ:ಸಂತಾಲಿ ವರ್ಗ:ಬಾಂಗ್ಲಾದೇಶದ ಭಾಷೆಗಳು ವರ್ಗ:ಪಶ್ಚಿಮ ಬಂಗಾಳಸ ಭಾಷೆಗಳು ವರ್ಗ:ತ್ರಿಪುರದ ಭಾಷೆಗಳು ವರ್ಗ:ಸಂತಾಲ್ ವರ್ಗ:ಸಂತಾಲಿ ಭಾಷೆ ವರ್ಗ:ಮುಂಡಾ ಭಾಷೆಗಳು ವರ್ಗ:Pages with unreviewed translations
ಪಟ್ನಾ
ಪಟ್ನಾ ಬಿಹಾರ ರಾಜ್ಯದ ರಾಜಧಾನಿ. ಆಧುನಿಕ ಪಟ್ನಾ ನಗರವು ಗಂಗಾ ನದಿಯ ದಕ್ಷಿಣ ದಡದಲ್ಲಿ ಸ್ಥಿತವಾಗಿದೆ. ನಗರವು ಕೋಸಿ, ಸೋನ್ ಮತ್ತು ಗಂಡಕ್ ನದಿಗಳ ದಡದಲ್ಲೂ ಇದೆ. ಪಟ್ನಾ ವಿಭಾಗದ ಹಾಗೂ ಜಿಲ್ಲೆಯ ಆಡಳಿತ ಕೇಂದ್ರ. ಗಂಗಾ ನದಿಯ ಬಲದಂಡೆಯ ಮೇಲೆ ಕಲ್ಕತ್ತಕ್ಕೆ 464 ಕಿಮೀ. ದೂರದಲ್ಲಿದೆ. ಪ್ರಾಚೀನ ನಗರವಾದ ಪಾಟಲಿಪುತ್ರ ಹೆಚ್ಚು ಕಡಿಮೆ ಇದೇ ಸ್ಥಳದಲ್ಲಿತ್ತು. ಹಳೆಯ ನಗರ ಗಂಗಾ ನದಿಯ ದಂಡೆಯ ಮೇಲೆ ಸುಮಾರು 19 ಕಿ.ಮೀ. ಉದ್ದಕ್ಕೆ ಹಬ್ಬಿದೆ. ಇದರ ಪಶ್ಚಿಮಕ್ಕೆ ಹೊಸ ಬಂಕೀಪುರ ವಿಭಾಗವಿದೆ. ಇದರ ಪಶ್ಚಿಮಕ್ಕೂ ನೈಋತ್ಯಕ್ಕೂ ಆಧುನಿಕ ರಾಜಧಾನಿ ಬೆಳೆದಿದೆ. ಜನಸಂಖ್ಯೆ ೨೨,೩೧,೫೫೪(೨೦೧೧).
ಬೆಳವಣಿಗೆ
ಪಟ್ನಾ ಪ್ರಮುಖ ರೈಲ್ವೆ ಮತ್ತು ರಸ್ತೆ ಸಂಧಿಸ್ಥಳ. ಕಳೆದ ಐವತ್ತು ವರ್ಷಗಳಲ್ಲಿ ಪಟ್ನಾ ಬಹಳಮಟ್ಟಿಗೆ ಬೆಳೆದಿದೆ. 1916ರಲ್ಲಿ ಇಲ್ಲಿ ಉಚ್ಚ ನ್ಯಾಯಾಲಯ ಸ್ಥಾಪಿತವಾಯಿತು. ಪಟ್ನಾ ವಿಶ್ವವಿದ್ಯಾಲಯ 1917ರಷ್ಟು ಹಳೆಯದು. ಇಲ್ಲಿಯ ಆಧುನಿಕ ಕಟ್ಟಡಗಳಲ್ಲಿ ಮುಖ್ಯವಾದವರೆಂದರೆ ಸರ್ಕಾರಿ ಭವನ, ವಿಧಾನಸಭಾ ಭವನ, ಪ್ರಾಚ್ಯ ಗ್ರಂಥಾಲಯ, ವೈದ್ಯಕೀಯ ಕಾಲೇಜು ಮತ್ತು ಇಂಜಿನಿಯರಿಂಗ್ ಕಾಲೇಜು, ಇಲ್ಲಿ ಬಂಗಾಲದ ಹುಸೇನ್ ಶಹನ ಮಸೀದಿಯೂ (1490) ಸಿಕ್ಖರ ಹತ್ತನೆಯ ಗುರುವಾದ ಗೋವಿಂದ ಸಿಂಗನ ಕಾಲದ ಮಂದಿರವೂ ಗೋಲ್‍ಘರ್ ಎಂಬ ಬಂಕೀಪುರದ ಕಣಜವೂ ಇದೆ.
ಇತಿಹಾಸ
ಕ್ರಿ.ಪೂ. 5ನೆಯ ಶತಮಾನದಲ್ಲಿ ಇಲ್ಲಿ ಸ್ಥಾಪಿತವಾದ ಪಾಟಲಿಪುತ್ರ ನಗರ ಕ್ರಿ.ಶ. 7ನೆಯ ಶತಮಾನದವರೆಗೂ ಪ್ರವರ್ಧಮಾನಸ್ಥಿತಿಯಲ್ಲಿತ್ತು. ಅನಂತರ 16ನೆಯ ಶತಮಾನದ ವರೆಗಿನ ಇದರ ಇತಿಹಾಸ ನಮಗೆ ತಿಳಿದುಬಂದಿಲ್ಲ. ಆಫ್‍ಘನ್ ದೊರೆ ಷೇರ್‍ಶಹ 1541ರಲ್ಲಿ ಮತ್ತೆ ಸ್ಥಾಪಿಸಿದ ನಗರಕ್ಕೆ ಪಟ್ನಾ ಎಂದು ಹೆಸರು ಇಟ್ಟ. ಮೊಗಲರ ಆಧಿಪತ್ಯದಲ್ಲಿ ಇದು ಮತ್ತೆ ಹಳೆ ಸ್ಥಾನಮಾನ ಪಡೆದು ಬಿಹಾರದ ಪ್ರಮುಖ ನಗರವಾಯಿತು. 1586ರಲ್ಲಿ ಇಲ್ಲಿಗೆ ಭೇಟಿ ನೀಡಿದ ರಾಲ್ಫ್ ಫಿಚ್ ಎಂಬ ಇಂಗ್ಲಿಷ್ ಇದನ್ನು ಬಲು ಉದ್ದನೆಯ ಮಹಾನಗರವೆಂದು ಬಣ್ಣಿಸಿದ. ಮೊಗಲ್ ಚಕ್ರವರ್ತಿ ಔರಂಗ್‍ಜೇóಬ್ (1659-1707) ತನ್ನ ಮೊವ್ಮ್ಮಗನಾದ ಅಜೀóಮನ ಹೆಸರಿನಲ್ಲಿ ಇದಕ್ಕೆ ಅಜೀóಮಾಬಾದ್ ಎಂದು ನಾಮಕರಣ ಮಾಡಿದ. ಈ ನಗರ ಬ್ರಿಟಿಷ್ ಈಸ್ಟ್ ಇಂಡಿಯ ಕಂಪನಿಯ ವಶವಾದ್ದು 1765ರಲ್ಲಿ. ಕಂಪನಿಯ ಕಂದಾಯ ವಸೂಲಿಗಾಗಿ ಸ್ಥಾಪಿತವಾಗಿದ್ದ ಪ್ರಾಂತೀಯ ಮಂಡಲಿಯ ಮುಖ್ಯ ಕಛೇರಿ ಇಲ್ಲಿ ಸ್ಥಾಪಿತವಾಯಿತು. 1865ರಲ್ಲಿ ಬಿಹಾರದಲ್ಲಿ ಪಟ್ನಾ ಮತ್ತು ಗಯಾ ಜಿಲ್ಲೆಗಳು ರೂಪಿತವಾದವು. 1912ರಲ್ಲಿ ಬಂಗಾಲ ಆಧಿಪತ್ಯದಿಂದ ಬಿಹಾರ ಮತ್ತು ಒರಿಸ್ಸ ಪ್ರಾಂತ್ಯದ ರಚನೆಯಾದಾಗ ಪಟ್ನಾ ಆ ಪ್ರಾಂತ್ಯದ ರಾಜಧಾನಿಯಾಯಿತು. 1936ರಲ್ಲಿ ಒರಿಸ್ಸ ಪ್ರತ್ಯೇಕ ಪ್ರಾಂತ್ಯವಾಯಿತು. ಬಿಹಾರದ ರಾಜಧಾನಿಯಾಗಿ ಪಟ್ನಾ ಮುಂದುವರೆಯಿತು. ಸ್ವತಂತ್ರ ಭಾರತದಲ್ಲೂ ಇದು ಬಿಹಾರದ ರಾಜಧಾನಿಯಾಗಿ ಮುಂದುವರಿಯಿತು.
ಬಾಹ್ಯಸಂಪರ್ಕಗಳು
ವರ್ಗ:ಭಾರತದ ಪಟ್ಟಣಗಳು ವರ್ಗ:ಬಿಹಾರ
ಅಬ್ದುಲ್ಲಾ
ಅಬ್ದುಲ್ಲಾ ಬಿನ್ ಅಬ್ದುಲ್ ಮುತ್ತಲಿಬ್ (ಅರೇಬಿಕ್ عبد الله بن عبد المطلب) (c. 546 – 570) — ಪ್ರವಾದಿ ಮುಹಮ್ಮದ್ ಪೈಗಂಬರರ ತಂದೆ ಮತ್ತು ಕುರೈಷ್ ಮುಖಂಡ ಅಬ್ದುಲ್ ಮುತ್ತಲಿಬ್‌ರ ಮಗ.
ವಂಶಾವಳಿ
ಅಬ್ದುಲ್ಲಾ ಬಿನ್ ಅಬ್ದುಲ್ ಮುತ್ತಲಿಬ್ ಬಿನ್ ಹಾಶಿಂ ಬಿನ್ ಅಬ್ದ್ ಮನಾಫ್ ಬಿನ್ ಕುಸಯ್ ಬಿನ್ ಕಿಲಾಬ್ ಬಿನ್ ಮುರ್‍ರ ಬಿನ್ ಕಅಬ್ ಬಿನ್ ಲುಅಯ್ ಬಿನ್ ಗಾಲಿಬ್ ಬಿನ್ ಫಿಹ್ರ್ ಬಿನ್ ಮಾಲಿಕ್ ಬಿನ್ ನದ್ರ್ ಬಿನ್ ಕಿನಾನ ಬಿನ್ ಖುಝೈಮ ಬಿನ್ ಮುದ್ರಿಕ ಬಿನ್ ಇಲ್ಯಾಸ್ ಬಿನ್ ಮುದರ್ ಬಿನ್ ನಿಝಾರ್ ಬಿನ್ ಮಅದ್ದ್ ಬಿನ್ ಅದ್ನಾನ್.
ಜನನ
ಅಬ್ದುಲ್ಲಾ ಅರೇಬಿಯನ್ ಪರ್ಯಾಯ ದ್ವೀಪದ ಮಕ್ಕಾ ನಗರದಲ್ಲಿ ಕ್ರಿ.ಶ. 546 ರಲ್ಲಿ ಹುಟ್ಟಿದರು. ತಂದೆಯ ಹೆಸರು ಅಬ್ದುಲ್ ಮುತ್ತಲಿಬ್ ಬಿನ್ ಹಾಶಿಂ. ಮಕ್ಕಾದ ಪ್ರಭಾವೀ ಕುರೈಷ್ ಬುಡಕಟ್ಟಿನ ಮುಖಂಡರಲ್ಲಿ ಒಬ್ಬರು. ತಾಯಿಯ ಹೆಸರು ಫಾತಿಮ ಬಿಂತ್ ಅಮ್ರ್. ಇವರು ಕೂಡ ಕುರೈಷ್ ಬುಡಕಟ್ಟಿಗೆ ಸೇರಿದವರು. ಅಬ್ದುಲ್ ಮುತ್ತಲಿಬ್‌ರಿಗೆ ಈಕೆಯ ಮೂಲಕ ತಲಾ ಮೂರು ಗಂಡು ಮತ್ತು ಮೂರು ಹೆಣ್ಣು ಮಕ್ಕಳು ಜನಿಸಿದ್ದರು. ಗಂಡು ಮಕ್ಕಳು - ಝುಬೈರ್, ಅಬೂ ತಾಲಿಬ್ ಮತ್ತು ಅಬ್ದುಲ್ಲಾ. ಹೆಣ್ಣು ಮಕ್ಕಳು - ಆತಿಕ, ಬರ್‍ರ ಮತ್ತು ಉಮೈಮ.
ಹರಕೆ
ಅಬ್ದುಲ್ಲಾರನ್ನು ದೇವರಿಗೆ ಬಲಿ ಕೊಡುವ ಒಂದು ಸುಪ್ರಸಿದ್ಧ ಐತಿಹ್ಯ ಎಲ್ಲಾ ಚರಿತ್ರೆ ಗ್ರಂಥಗಳಲ್ಲೂ ಕಂಡು ಬರುತ್ತದೆ. ಈ ಐತಿಹ್ಯದ ಪ್ರಕಾರ ತನಗೆ ಹತ್ತು ಗಂಡು ಮಕ್ಕಳು ಹುಟ್ಟಿ ಎಲ್ಲರೂ ಬೆಳೆದು ದೊಡ್ಡವರಾದರೆ, ಒಬ್ಬನನ್ನು ಕಅಬಾದಲ್ಲಿ ದೇವರಿಗೆ ಬಲಿ ಕೊಡುತ್ತೇನೆ ಎಂದು ಅಬ್ದುಲ್ ಮುತ್ತಲಿಬ್ ಹರಕೆ ಹೊತ್ತಿದ್ದರು. ಅವರ ಕೋರಿಕೆಯಂತೆ ದೇವರು ಅವರಿಗೆ ಹತ್ತು ಗಂಡು ಮಕ್ಕಳನ್ನು ಕೊಟ್ಟನು. ಮಕ್ಕಳು ಬೆಳೆದು ಪ್ರೌಢರಾದರು. ಅವರು ಮಕ್ಕಳಿಗೆ ಹರಕೆಯ ಬಗ್ಗೆ ತಿಳಿಸಿದಾಗ, ಮಕ್ಕಳಿಗೆ ಒಪ್ಪಿಕೊಳ್ಳದೆ ಬೇರೆ ದಾರಿಯಿರಲಿಲ್ಲ. ಅಬ್ದುಲ್ ಮುತ್ತಲಿಬ್ ಬಾಣದ ಮೂಲಕ ಅದೃಷ್ಟ ಪರೀಕ್ಷಿಸುವ ಅರ್ಚಕರನ್ನು ಕಅಬಾಗೆ ಬರ ಹೇಳಿ, ಹತ್ತು ಮಕ್ಕಳ ಹೆಸರುಗಳನ್ನು ಬಾಣಗಳಲ್ಲಿ ಬರೆದಿಟ್ಟು, ಕಅಬಾದಲ್ಲಿದ್ದ ಪ್ರಮುಖ ಮತ್ತು ಅತಿದೊಡ್ಡ "ಹುಬಲ್" ವಿಗ್ರಹದ ಮುಂದೆ ಅರ್ಚಕರ ಕೈಗೆ ಕೊಟ್ಟರು. ಅರ್ಚಕರು ಬಾಣಗಳನ್ನು ಬತ್ತಳಿಕೆಯಲ್ಲಿ ಹಾಕಿ ಕುಲುಕಿ ಒಂದನ್ನು ಹೊರತೆಗೆದಾಗ, ಅಬ್ದುಲ್ಲಾರ ಹೆಸರು ಬಂತು. ಅಬ್ದುಲ್ ಮುತ್ತಲಿಬ್ ಚೂರಿ ಹಿಡಿದು ಅಬ್ದುಲ್ಲಾರನ್ನು ಬಲಿಗೊಡಲು ಹೊರಟಾಗ, ಕುರೈಷ್ ಮುಖಂಡರು, ವಿಶೇಷವಾಗಿ ಮಖ್ಝೂಮ್ ಗೋತ್ರದ ಅಬ್ದುಲ್ಲಾರ ಸೋದರ ಮಾವಂದಿರು ಮತ್ತು ಅವರ ಸಹೋದರ ಅಬೂ ತಾಲಿಬ್, ಅಬ್ದುಲ್ ಮುತ್ತಲಿಬ್‌ರೊಂದಿಗೆ ಬಲಿ ನೀಡದಂತೆ ಅಂಗಲಾಚಿದರು. ಈ ಹರಕೆಯಿಂದ ಹಿಂಜರಿಯುವಂತೆ ಮನವೊಲಿಸಿದರು. ಅಬ್ದುಲ್ ಮುತ್ತಲಿಬ್ ಒಪ್ಪಿಕೊಂಡರು. ಆದರೆ ನನ್ನ ಹರಕೆಯ ಸ್ಥಿತಿಯೇನು ಎಂದು ಅಬ್ದುಲ್ ಮುತ್ತಲಿಬ್ ಕೇಳಿದಾಗ, ಯಸ್ರಿಬ್‌ನಲ್ಲಿರುವ ಒಬ್ಬ ಮಹಿಳಾ ಜ್ಯೋತಿಷಿಯೊಡನೆ ವಿಧಿ ಕೇಳುವಂತೆ ಸಲಹೆ ನೀಡಲಾಯಿತು. ಜ್ಯೋತಿಷಿಯೊಡನೆ ವಿಧಿ ಕೇಳಿದಾಗ, ಬಾಣಗಳಲ್ಲಿ ಅಬ್ದುಲ್ಲಾ ಮತ್ತು ಹತ್ತು ಒಂಟೆಗಳ ಹೆಸರು ಬರೆದು ಒಂದನ್ನು ಎತ್ತಬೇಕು, ಎತ್ತಿದ ಬಾಣ ಅಬ್ದುಲ್ಲಾರ ಹೆಸರನ್ನೇ ಸೂಚಿಸಿದರೆ, ಬಲಿ ನೀಡುವುದಕ್ಕೆ ಹತ್ತು ಒಂಟೆಗಳನ್ನು ಸೇರಿಸಬೇಕು, ಅಬ್ದುಲ್ಲಾರ ಹೆಸರು ಬರುವವರೆಗೂ ಹತ್ತು ಒಂಟೆಗಳನ್ನು ಸೇರಿಸುತ್ತಲೇ ಇರಬೇಕು ಎಂದು ಅವಳು ವಿಧಿ ಹೇಳಿದಳು. ಜ್ಯೋತಿಷಿ ಹೇಳಿದಂತೆ ಬಾಣಗಳನ್ನು ಕುಲುಕಿ ಒಂದನ್ನು ಎತ್ತಲಾದಾಗ ಅಬ್ದುಲ್ಲಾರ ಹೆಸರು ಬಂತು. ಎರಡನೇ ಬಾರಿಯೂ ಅವರ ಹೆಸರೇ ಬಂತು. ಹೀಗೆ ಹತ್ತು ಬಾರಿ ಅಬ್ದುಲ್ಲಾರ ಹೆಸರೇ ಬಂತು. ಒಂಟೆಯ ಸಂಖ್ಯೆ ನೂರಕ್ಕೆ ತಲುಪಿತು. ಹನ್ನೊಂದನೇ ಬಾರಿ ಒಂಟೆಯ ಹೆಸರು ಬಂತು.
ಈ ಘಟನೆಯನ್ನು ದೃಢೀಕರಿಸುತ್ತಾ ಮುಹಮ್ಮದ್, "ನಾನು ಇಬ್ಬರು ಬಲಿಗೊಡಲಾದ ವ್ಯಕ್ತಿಗಳ ಮಗ" ಎಂದು ಹೇಳಿದ್ದಾಗಿ ವರದಿಯಾಗಿದೆ. ಅದೇ ರೀತಿ ಒಬ್ಬ ಗ್ರಾಮೀಣ ಅರಬ್ಬ ಮುಹಮ್ಮದರ ಬಳಿಗೆ ಬಂದು, "ಓ ಇಬ್ಬರು ಬಲಿಗೊಡಲಾದ ವ್ಯಕ್ತಿಗಳ ಮಗನೇ!" ಎಂದು ಕರೆದಾಗ ಮುಹಮ್ಮದ್ ಮುಗುಳ್ನಕ್ಕರೇ ವಿನಾ ಅದನ್ನು ನಿರಾಕರಿಸಲಿಲ್ಲ ಎಂದು ವರದಿಯಾಗಿದೆ. ಇಬ್ಬರು ಬಲಿಗೊಡಲಾದ ವ್ಯಕ್ತಿಗಳು ಎಂದರೆ ಮುಹಮ್ಮದ್‌ರ ತಂದೆ ಅಬ್ದುಲ್ಲಾ ಮತ್ತು ಮುಹಮ್ಮದ್‌ರ ಪೂರ್ವಜರಲ್ಲಿ ಸೇರಿದ ಅಬ್ರಹಾಮರ ಮಗ ಇಷ್ಮಾಯೇಲ್ ಎಂದು ಹೇಳಲಾಗುತ್ತದೆ. ಆದರೆ ಈ ವರದಿಗಳು ಅಧಿಕೃತವಲ್ಲ ಮತ್ತು ಇದರಲ್ಲಿ ಹಲವಾರು ನ್ಯೂನತೆಗಳಿರುವ ಕಾರಣ ಇದನ್ನು ನಿಜವೆಂದು ಒಪ್ಪಲಾಗದು ಎಂದು ಅನೇಕ ಹದೀಸ್ ವಿದ್ವಾಂಸರು ಇದನ್ನು ತಿರಸ್ಕರಿಸಿದ್ದಾರೆ.
ವಿವಾಹ
ಅಬ್ದುಲ್ಲಾ ಯಸ್ರಿಬ್‌ನ ಮಖ್ಝೂಮ್ ಗೋತ್ರಕ್ಕೆ ಸೇರಿದ ವಹಬ್‌ರ ಪುತ್ರಿ ಆಮಿನರನ್ನು ವಿವಾಹವಾದರು. ಆಮಿನರ ತಂದೆ ವಹಬ್ ಕುರೈಷ್ ಬುಡಕಟ್ಟಿನ ಬನೂ ಝುಹ್ರ ಗೋತ್ರದ ಮುಖಂಡರು. ಇವರಿಬ್ಬರ ವಿವಾಹ ಮಕ್ಕಾದಲ್ಲಿ ನೆರವೇರಿತು.
ಮರಣ
ವಿವಾಹವಾದ ಕೆಲವೇ ತಿಂಗಳಲ್ಲಿ ಅಬ್ದುಲ್ಲಾ ವ್ಯಾಪಾರ ನಿಮಿತ್ತ ಸಿರಿಯಾಗೆ ಹೊರಟರು. ಆಗ ಆಮಿನ ಬಸುರಿಯಾಗಿದ್ದರು. ಅಬ್ದುಲ್ಲಾ ದಾರಿ ಮಧ್ಯೆ ಮದೀನದಲ್ಲಿ ಕಾಯಿಲೆ ಬಿದ್ದು ನಿಧನರಾದರು. ಅವರನ್ನು ಮದೀನದ ನಾಬಿಗ ಜುಅದಿ ಎಂಬವರ ಮನೆಯಲ್ಲಿ ದಫನ ಮಾಡಲಾಯಿತು. ಅಬ್ದುಲ್ಲಾ 25ನೇ ವಯಸ್ಸಿನಲ್ಲಿ ನಿಧನರಾದರು ಎಂದು ಹೇಳಲಾಗುತ್ತದೆ. ಹೆಚ್ಚಿನ ಇತಿಹಾಸಕಾರರ ಪ್ರಕಾರ ಮುಹಮ್ಮದ್ ಜನಿಸುವುದಕ್ಕೆ ಎರಡು ತಿಂಗಳು ಮೊದಲು ಅಬ್ದುಲ್ಲಾ ನಿಧನರಾದರು. ಆದರೆ ಕೆಲವರು ಮುಹಮ್ಮದ್ ಹುಟ್ಟಿದ ಎರಡು ತಿಂಗಳುಗಳ ಬಳಿಕ ಮರಣಹೊಂದಿದರೆಂದು ಹೇಳುತ್ತಾರೆ.
ಉಲ್ಲೇಖಗಳು
ವರ್ಗ:ಇಸ್ಲಾಂ ಧರ್ಮ ವರ್ಗ:ಮುಹಮ್ಮದ್‌ರ ಕುಟುಂಬ ವರ್ಗ:ಮುಹಮ್ಮದ್‌ರ ಪೂರ್ವಜರು ವರ್ಗ:ಬನೂ ಹಾಶಿಂ ಗೋತ್ರದವರು ವರ್ಗ:ಅರಬ್ಬರು ವರ್ಗ:6ನೇ ಶತಮಾನದ ಅರಬ್ಬರು ವರ್ಗ:ಮಕ್ಕಾದವರು
ಕಿನ್ನರಿ ಜೋಗಿ
ಕರ್ನಾಟಕ ಜನಪದ ಗಾಯಕರಲ್ಲಿ ಜನಪ್ರಿಯರೆನಿಸಿದ ಕಲಾವಿದರೆಂದರೆ ಈ ಕಿನ್ನರಿ ಜೋಗಿಗಳು. ಇವರು ಮಲೆನಾಡು, ಬಯಲುನಾಡುಗಳಲ್ಲಿ ಕಂಡುಬರುತ್ತಾರೆ. ಕಿನ್ನರಿಯನ್ನು ಬಳಸುವುದರಿಂದ ಇವರು ಕಿನ್ನರಿ ಜೋಗಿಗಳೆಂದು ಕರೆಯುವರು. ಇವರನ್ನು 'ಜೋಗಯ್ಯ' 'ಜೋಗಪ್ಪ' ಎಂದು ಕರೆಯುವರು. ಇವರಲ್ಲಿ ಭೈರವ ಸ್ವಾಮಿಗೆ ನಡೆದುಕೊಳ್ಳುವ ಕೆಲವರು 'ನಾವು ಚುಂಚನಗಿರಿ ಸಂಪ್ರದಾಯದವರು' ಎನ್ನುತ್ತಾರೆ. ಭೈರವನೇ ಕಿನ್ನರಿಯನ್ನು ನುಡಿಸುತ್ತಾ ಸೂಜಿಗಲ್ಲಿನ ಮೇಲೆ ಕುಳಿತಿದ್ದನೆಂಬುದು ಕಲಾವಿದರ ನಂಬಿಕೆ.
ಉದಾಹರಣೆಗೆ: "ಚುಂಚನ ಗಿರಿಯಪ್ಪನೆ ಸೂಜಿಗಲ್ಲಿನ ಮೇಲೆ
ನಿಂತು ಕಿನ್ನಡಿಯ ನುಡಿಸೋನೆ-ಗಂಗಾಧರ
ನಿನ್ನ ಸೊಲ್ಲಾದವೆಲ್ಲ ಅಪರಂಜಿ"
ಜನಪದ ಪ್ರೇಮಗೀತೆಗಳಲ್ಲಿ 'ಲೋಲು ಕಿನ್ನಡಿ' ನುಡಿಸುವ ಕಿನ್ನರಿ ಜೋಗಿಯ ಮಾತು ಬರುತ್ತದೆ.
ಉದಾಹರಣೆಗೆ: "ಚೆಲುವಯ್ಯ ಚೆಲುವೋ ತಾನಿ ತಂದಾನಾ
ನೀ ಮಾಯಾರಿಪೇ ಕೋಲನ್ನ ಕೋಲೆ
ಬೆಟ್ಟದ ಮ್ಯಾಗಳ ಜಲ್ಲೆ ಬಿದಿರು
ಬೇಲಿ ಮ್ಯಾಗಳ ಸೋರೆ ಬುರುಡೆ
ಲೋಲು ಕಿನ್ನರಿ ನುಡಿಸೋನ್ಯಾರಯ್ಯಾ..."
ಜೋಗಿಯ ಚೆಲುವು ಮತ್ತು ಅವನ ಕಿನ್ನರಿಯ ರಚನೆಯ ಚಿತ್ರಣವನ್ನು ಈ ಗೀತೆಗಳಲ್ಲಿ ಕಾಣಬಹುದಾಗಿದೆ.
ಕಿನ್ನರಿ ಜೋಗಿಗಳ ವೇಷಭೂಷಣ
ಈ ಕಲಾವಿದರು ತಲೆಗೆ ಮಣಿಗಳಿಂದ ಅಲಂಕರಿಸಿರುವ ರುಮಾಲು, ಬಣ್ಣದ ನಿಲುವಂಗಿ. ಅದರ ಮೇಲೆ ಮಣಿ ಸರಗಳು, ಕೊರಳಿಗೆ ಮಣಿ, ರುದ್ರಾಕ್ಷಿ ಮಾಲೆ, ಕಿವಿಗೆ ಕರ್ಣಕುಂಡಲ, ಹಣೆಗೆ ವಿಭೂತಿ, ಗಂಧ, ಹೆಗಲಿಗೆ ಜೋಳಿಗೆ, ಹೆಬ್ಬೆರಳಿಗೆ ಸಿಕ್ಕಿಸಿದ ಒಂದೆರಡು ಗಗ್ಗರಗಳು ಇತ್ಯಾದಿ. ಅರ್ಜುನನೇ ಈ ವೇಷ ಹಾಕಿದ್ದನೆಂದೂ ತಾವು ಅವನ ಪರಂಪರೆಗೆ ಸೇರಿದವರೆಂದೂ ಜೋಗಿಗಳು ಅಭಿಮಾನದಿಂದ ಹೇಳುತ್ತಾರೆ. ಕುಂತಿಯ ಮನೆಯ ಮುಂದೆ ಈ ಜೋಗಿ ವೇಷದ ಅರ್ಜುನ ಮಹಾಭಾರತ ಪ್ರಕರಣಗಳನ್ನು ವರ್ಣಿಸಿದನಂತೆ. ಅವನ ಸುಂದರ ರೂಪು. ಇಂಪಾದ ದನಿ ಕೇಳಿ ಕುಂತಿಗೆ ಮಾತೃವಾತ್ಸಲ್ಯ ಉಕ್ಕಿ ಬಂದು ತನ್ನ ಮಗನ ನೆನಪು ಬಂದಿತಂತೆ. ಎಂದು ಹೇಳುವರು.